Πως φτιάχνω το δικό μου Joomla site σε 5 βήματα – Papaki.gr Blog\nα) Να έχετε κατοχυρώσει κάποιο domain name και να έχετε αγοράσει κάποιο πακέτο web hostingβ) Να έχετε «συνδέσει» το πακέτο hosting με το domain σας, έχοντας περάσει τους nameservers του Hosting στο domain name σας.γ) Θα πρέπει να έχετε «Κατεβάσει» ένα FTP client (πχ. Filezilla) πρόγραμμα στο οποίο θα συνδεθείτε στην πορεία με τους κωδικούς που έχετε λάβει στο email ενεργοποίησης του hosting σας.δ) Τσεκάρετε αν έχετε το Notepad (TXT editor) ή κάποιον άλλον editor στον υπολογιστή σας. Αποφύγετε word ή open office γιατί προσθέτουν περιττά κομμάτια κώδικα (σκουπίδια) στο αρχείο.\nΧειροκίνητη εγκατάσταση Joomla Βήμα 4.1 «Κατεβάστε» στον υπολογιστή σας την τελευταία έκδοση του Joomla, από τη σελίδα joomla.org. Εναλλακτικά, μπορείτε να επιλέξετε την Ελληνική έκδοση Joomla (μπορεί όμως να μην είναι η τελευταία έκδοση).\nΣτη συνέχα «Ανεβάστε» τα αρχεία στο Hosting σας. Στην περίπτωση που έχετε παλαιότερη έκδοση από αυτή του Plesk 10, θα πρέπει να ανεβάσετε τα αρχεία σας με FTP, αφού κάνετε unzip στον υπολογιστή σας τα αρχεία Joomla που κατεβάσατε προηγουμένως. Στο email ενεργοποίησης θα βρείτε τους κωδικούς σύνδεσης με FTP και μπορείτε να συνδεθείτε και να πάτε στον φάκελο httpdocs.\nΒήμα 4.2 Δημιουργήστε μια βάση δεδομένων στο Plesk control panel του hosting σας Για να μπορέσει να εγκατασταθεί το Joomla σαν εφαρμογή χρειάζεται μια βάση δεδομένων, την οποία θα δημιουργήσετε ως εξής:\nΕπιλέξτε το tab «Websites & Domains» και κάτω δεξιά κάνετε κλικ στο «Databases«. Στη συνέχεια πατήστε στο εικονίδιο «Add new database«, δώστε ένα όνομα και δημιουργήστε μια MySQL βάση δεδομένων για το Joomla site σας.


Η ΚΛΙΜΑΚΑ ΚΑΡΝΤΑΣΕΦ - GRDiscovery\nΗ κλίμακα Καρντάσεφ (Kardashev) κατατάσσει τις τεχνολογικές δυνατότητες ενός πολιτισμού σύμφωνα με την ενέργεια που είναι σε θέση να χειραγωγεί και να εκμεταλλεύεται. Η Κλίμακα επινοήθηκε το 1964 από τον Ρώσο αστρονόμο Nikolai Kardashev. Η βασική βαθμονόμηση γίνεται με βάση τέσσερις ενεργειακούς τύπους, Ι, ΙΙ και ΙΙΙ.Δείγματα πολιτισμών που θα μπορούσαν να αντιστοιχιστούν στην κλίμακα Καρντάσεφ είναι τόσο ο γήινος όσο και άλλοι εξωγήινοι υποθετικοί πολιτισμοί.\nΟ Αμερικανός αστρονόμος και αστροφυσικός Καρλ Σαγκάν, θέλοντας να ταξινομήσει τον σημερινό μας πολιτισμό, επέκτεινε και βαθμονόμησε την Κλίμακα Καρντάσεφ πριν από τον τύπο Ι. Η επέκταση αυτή όρισε την κατηγορία τύπου 0. Επίσης, ο αστρονόμος Zoltan Galantai όρισε μία θεωρητική προέκταση της κλίμακας, προς ένα νέο πιο προηγμένο τύπο, τον τύπο IV, που μπορεί να ελέγχει την ενέργεια ολόκληρου του ορατού σύμπαντος καθώς και τη σκοτεινή ύλη.\nΈρευνα, Ιωάννα Μπάκα (δημοσιογράφος)\nΕτικέτες:IndexΓαλαξίαςδιάστημαεπίπεδο πολιτισμούΙωάννα Μπάκακλίμακα Καρντάσεφ


Giannis Devletoglou | ΕΚΔΟΣΕΙΣ ΑΝΑΤΥΠΟ\nPublished Μάιος 21, 2019 | By Giannis Devletoglou\nΠΟΙΗΤΡΙΑ: Ολυμπία Κανιώτη\nΗ ποίηση της Ολυμπίας Κανιώτη λειτουργεί με εικόνες που είναι φορείς συναισθημάτων και ταυτόχρονα συνιστούν αφετηρία σύγχρονου προβληματισμού. Ο κόσμος από όπου αντλεί αυτές τις εικόνες είναι τόσο ο περιβάλλων χώρος (φύση και κοινωνικός, αστικός περίγυρος), όσο και ο πλούσιος κόσμος της ψυχής, πάνω στον οποίον ασκεί την εικονοπλαστική της δεινότητα. Τα ρευστά όρια αυτών των δύο κόσμων σταδιακά εξαφανίζονται, με συνέπεια να συνενώνονται σε μια ενιαία διάσταση, ένα μοναδικό τοπίο, όπου οι εικόνες κινούνται και προς τις δύο κατευθύνσεις ώστε ο αναγνώστης να μην μπορεί να διακρίνει από πού ξεκινούν και πού κατευθύνονται. Είναι άραγε ο κόσμος αντανάκλαση της ανθρώπινης ψυχής ή μήπως οι εικόνες που πηγάζουν με ονειρικό αυθορμητισμό μέσα μας έχουν τις ρίζες τους στον αντικειμενικό κόσμο; Και στις δύο περιπτώσεις η ύπαρξη, το Είναι του ανθρώπου και του κόσμου, γίνονται αναπόσπαστα Ένα και η ποιήτρια αναπόφευκτα βιώνει τις διαθέσεις των εποχών και των αλλαγών του εκάστοτε κλίματος που επικρατεί στο αέναο γίγνεσθαι.\nΌταν όμως η ποιήτρια εστιάζει το βλέμμα της στον πλαστό κόσμο του ανθρώπου και τον κοινωνικό περίγυρο, διαπιστώνει ατέλειες ασύμβατες με τη φύση της. Η ευαισθησία της αντιδρά και διαμαρτύρεται διότι πάσχει όχι εξαιτίας των συνθηκών της ύπαρξης αυτής καθεαυτής, αλλά ένεκα των λαθεμένων και άδικων χειρισμών του ανθρώπου. Ούτως ή άλλως η ματιά της ποιήτριας, όπου και ανεστιαστεί, είναι αθώα και ερευνητική όπως ενός παιδιού που δεν παύει να αναζητά την αλήθεια (ως φως του ήλιου) και την ομορφιά, που, όταν απουσιάζει, εκλείπει η χαρά και η ευτυχία που αναζητεί. Τότε η ευαίσθητη ποιητική ψυχή υφίσταται με δακρυσμένα μάτια κάθε δυσάρεστη ή επώδυνη επαφή με την πραγματικότητα και, αντιδρώντας στο ψέμα και στην ασχήμια, πλάθει τη δική της ομορφιά με λέξεις και εικόνες που υπαγορεύει η αγνή επιθυμία της.\nΈνα μικρό παιδί ψηλαφίζει με τα χέρια τον τοίχο.\nΠροσεκτικά ακολουθεί τις γραμμές μιας άγνωστης φράσης.\nΑνακαλύπτει λείψανα μιας ματωμένης ζωής\nπου τόσο απλόχερα την έχουν μοιράσει…»\nΣτους στίχους αυτούς η ευθύνη για την κατάσταση του ανθρώπου μέσα στον κοινωνικό περίγυρο πέφτει στους ισχυρούς και στους ιθύνοντες. Σ’ αυτούς που έπαψαν να είναι παιδιά, οι οποίοι από αδιαφορία έπαψαν να ψηλαφούν μέσα στο σκοτάδι της άγνοιας για την ανεύρεση του Νοήματος. Η κατάσταση αυτή καθιστά άπιαστο το όραμα της ευτυχίας και δυσοίωνο το αύριο· γι’ αυτό επιβάλλεται να βρεθεί μια λύση. Πιο κάτω στους στίχους για το παιδί που συναντήσαμε προηγουμένως η ποιήτρια λέει:\n«…Ο δρόμος ανήσυχος,\nη πόλη αεικίνητη και στέκει ολόρθο.\n…η ατσάλινη ματιά του\nλιώνει στη φλόγα\nαπό αυτό το αύριο\nπου θέλει να ξεχάσει».\nΗ πρωτοεμφανιζόμενη ποίηση της Ολυμπίας Κανιώτη είναι γνήσια ποίηση. Πηγάζει αυθόρμητα από μια πλατιά συνείδηση που αγκαλιάζει τη ζωή, τη φύση και τον άνθρωπο. Νιώθει μέχρι τον πυρήνα της τη συγκίνηση του υπάρχειν και την αγωνία που συνεπάγεται. Φέρει την προσωπική σφραγίδα μιας εκλεκτής ευαισθησίας που εκφράζεται με απέριττο λόγο, με ειλικρίνεια, τρυφερότητα, αθωότητα και ανθρωπιά. Καταξιώνεται επίσης με τις ονειρικές κινούμενες εικόνες, τη λιτή έκφραση, τον πηγαίο λυρισμό, την υποβλητικότητα των συναισθημάτων της και την αγωνιώδη αναζήτηση της αλήθειας μέσα στο σκοτάδι της άγνοιας. Μια τέτοια ποίηση ικανοποιεί τον αποδέκτη της, όποιες κι αν είναι οι λογοτεχνικές του προτιμήσεις.\nΈτος πρώτης κυκλοφορίας 2019\nPosted in ΒΙΒΛΙΑ\nΑπό τις ΕΚΔΟΣΕΙΣ ΑΝΑΤΥΠΟ κυκλοφορεί η ποιητική συλλογή «ΦΩΤΙΑΣ ΚΟΜΜΑΤΙΑ»\nPosted in ΣΥΓΓΡΑΦΕΙΣ | Tagged |anatypo, συγγραφεας\nΗ Χαρά και η Λύπη, δυο φίλες κολλητές\nPublished Απρίλιος 23, 2019 | By Giannis Devletoglou\nΔυο φίλες η Χαρά και η Λύπη είναι κολλητές και δεν μπορούν να υπάρξουν η μία χωρίς την άλλη. Το παραμύθι της Μαρίας Ποπκιώση μας διδάσκει την αποδοχή των συναισθημάτων αλλά και της διαφορετικότητας!\nΤιμή βιβλίου με Φ.Π.Α. 15,00


Οικογένειες Ουράνιο Τόξο: Μαμά, δύο αγόρια μπορούν να παντρευτούν και να κάνουν οικογένεια;\nΜαμά, δύο αγόρια μπορούν να παντρευτούν και να κάνουν οικογένεια;\nΤου απάντησα λοιπόν ότι δύο αγόρια ή δύο κορίτσια μπορούν να παντρευτούν, σε κάποιες χώρες, στο δημαρχείο και όχι στην εκκλησία.\nΣτην ερώτηση «γιατί όχι σε όλες τις χώρες;» του είπα ότι πιστεύω πως αυτό θα γίνει σιγά σιγά στις περισσότερες, επειδή όμως δεν είναι κάτι τόσο συνηθισμένο, όσο ο γάμος μεταξύ ενός άνδρα και μίας γυναίκας, χρειάζεται χρόνος για να το αποδεχθούν.\nΑναρτήθηκε από Οικογένειες Ουράνιο Τόξο στις 5:01 μ.μ.


ΝΤΡΟΠΗ – Η Δικαιοσύνη ΔΕΝ ΔΙΚΑΙΟΥΤΑΙ να επηρεάζεται ούτε από κλίμα ούτε από δηλώσεις – Real Politics\nΜε μεγάλη έκπληξη πληροφορήθηκε το πανελλήνιο όχι την ανακοίνωση του προέδρου του Συμβουλίου Επικρατείας για τις τηλεοπτικές άδειες, αλλά το γεγονός ότι ο πρόεδρος έβγαλε ανακοίνωση για το θέμα!\nΤο ακόμα σοβαρότερο είναι ότι η ουσία της ανακοίνωσης δυναμιτίζει και το κύρος της όποιας απόφασης βγει τελικώς, αλλά και τη θέση της ίδιας της Δικαιοσύνης ως ανεπηρέαστης από την περιρρέουσα ατμόσφαιρα και από ό,τι συμβαίνει σε πολιτικό ή κοινωνικό επίπεδο.\nΓιατί, αλίμονο αν τα δικαστήρια οποιουδήποτε βαθμού εκδίκαζαν τις υποθέσεις υποκείμενα στο τι συμβαίνει γύρω! Το καθήκον του δικαστή είναι να σκέπτεται, να διαβουλεύεται και να δικάζει ανεπηρέαστος. Κι αυτό είναι παγκοσμίως υποχρέωσή του.\nΤι έγινε όμως σήμερα; Σύμφωνα με δημοσιογραφικές, και όχι μόνο, πληροφορίες, κατά τη διάρκεια της συνεδρίασης (διάσκεψης), που είχε ορίσει ο πρόεδρος για να συζητηθούν οι προσφυγές των καναλιών κατά του νόμου Παππά και της διαδικασίας αδειοδότησης, υπήρξαν εντάσεις και έντονες διαφωνίες και για τις προσφυγές, αλλά και για την ίδια τη διαδικασία της σύγκλισης.\nΑφορμή, υπήρξε και ο πρόλογος, του προέδρου με την έναρξη της διάσκεψης όταν αναφέρθηκε στην κρισιμότητα της υπόθεσης και στην ανάγκη να υπάρξει έντονος προβληματισμός.\nΜια τέτοια υπόδειξη προς ίσους δικαστικούς λειτουργούς (όλοι οι Σύμβουλοι είναι ισότιμοι), εάν έγινε, μπορεί να χαρακτηριστεί επιεικώς προσβλητική, δεδομένου ότι οι Σύμβουλοι έχουν πλήρη επίγνωση του λειτουργήματός τους και την ικανότητα να κρίνουν τη σοβαρότητά του. Επιπλέον, είναι υποχρεωμένοι να δικάζουν με την ίδια σοβαρότητα κάθε υπόθεση, χωρίς διακρίσεις.\nΤέλος, μια τοποθέτηση του προέδρου μπορεί να εκληφθεί εύκολα ως απόπειρα επηρεασμού της κρίσης των μελών.\nΜετά από μιας ώρας αντεγκλήσεις ο πρόεδρος διέκοψε αυτή την πρώτη διάσκεψη, ματαιώνοντάς την, όπως ο ίδιος αναφέρει στην ανακοίνωσή του. Η ανακοίνωση του προέδρου έχει ως εξής:\nΣ αυτήν ακριβώς την ανακοίνωση υπάρχει και υπονόμευση της ίδιας της έννοιας της ανεπηρέαστης Δικαιοσύνης, που με τη σειρά της θέτει σε αμφιβολία και την απόφαση ως αποτέλεσμα καθαρής νομικής σκέψης.\nΚι αυτό γίνεται επειδή η Δικαιοσύνη δεν δικαιούται να επηρεάζεται από «το κλίμα, το οποίο επιχειρείται να διαμορφωθεί, τις τελευταίες, ιδίως, ημέρες», όπως γράφει στην ανακοίνωσή του ο πρόεδρος του Ανωτάτου Δικαστηρίου. Επομένως, το Σώμα δεν δικαιούται να συνεδριάζει, να αποφασίζει ή να ματαιώνει ανάλογα με «το κλίμα»!\nΣυνεδριάζει υποχρεωτικώς ανεπηρέαστο.\nΔεύτερο αντιφατικό με τη λειτουργία της Δικαιοσύνης σημείο στην ανακοίνωση του προέδρου είναι η στόχευση.\nΔεν αρκεί που αιτιολογεί τη ματαίωση ως αποτέλεσμα επηρεασμού επί της ουσίας, προχωρά και σε εξειδίκευση του επηρεασμού: «από δημόσιες τοποθετήσεις και εκδηλώσεις ως προς την έκβαση της διασκέψεως»!\nΔημόσιες τοποθετήσεις προδικάζοντας την έκβαση έχουν κάνει, ως μη ώφειλαν, ο πρωθυπουργός στη Βουλή, ο αρμόδιος υπουργός Ν Παππάς, υπουργοί της κυβέρνησης και βουλευτές όλης της αντιπολίτευσης, καθώς επίσης και νομικοί, όπως και επιχειρηματίες που εμπλέκονται στην υπόθεση. Επίσης, συνταγματολόγοι κάθε απόχρωσης έχουν καταθέσει τις απόψεις τους. Όλοι ως μη ώφειλαν, πριν βγάλει απόφαση το Συμβούλιο Επικρατείας.\nΑλλά, ούτε οι δημόσιες τοποθετήσεις, από οπουδήποτε και αν προέρχονται, μπορούν όχι απλώς να επηρεάσουν, αλλά ούτε καν να προκαλέσουν αντίδραση των εμπλεκομένων δικαστών! Μπορούν να προκαλέσουν αντίδραση της Ένωσής τους ενδεχομένως. Αλλά μέχρις εκεί.\nΟι δικάζοντες δικαστές δεν δικαιούνται να επηρεάζονται.\nΟι εκπλήξεις, όμως, δεν σταματούν εδώ. Μετά την ανακοίνωση του προέδρου και αφού διέρρευσαν στη δημοσιότητα πληροφορίες για διαφωνίες μεταξύ του και Συνέδρων, η Ένωση Δικαστικών Λειτουργών Συμβουλίου της Επικρατείας εξέδωσε ανακοίνωση, με την οποία επιβεβαιώνει, ότι αιτία της ματαίωσης της διάσκεψης ήταν όσα ανέφερε ο πρόεδρος!\nΜε άλλα λόγια, και οι Σύμβουλοι αποδέχονται ότι επηρεάζονται από το κλίμα και τις δημόσιες τοποθετήσεις! Γιατί, αν δεν επηρεάζονταν δεν θα υπήρχε λόγος να συμφωνήσουν στη ματαίωση της διάσκεψης.\nΚαι εδώ μπαίνουν μερικά πολύ σοβαρά ερωτήματα.\nΑν οι Σύμβουλοι επηρεάζονται πώς θα βγάλουν μια ανεπηρέαστη απόφαση;\nΘα περιμένουν μέχρι να αλλάξει το κλίμα για να ξανασυνεδριάσουν;\nΘα έχουν απαλλαγεί τότε από όσα τους επηρέασαν σήμερα;\nΥπάρχουν, όμως, και μερικά άλλα ερωτήματα. Οι συνεδριάσεις του Συμβουλίου δεν προαναγγέλλονται! Κι αυτό γίνεται για να είναι απολύτως έτοιμοι και «διαβασμένοι» οι σύμβουλοι περί το θέμα που θα ασχοληθούν, χωρίς να πιέζονται από πειθαναγκαστικά χρονικά περιθώρια.\nΣτη συγκεκριμένη περίπτωση έχουμε παραβίαση αυτής της διαδικασίας, μια και οι ημερομηνίες των συνδιασκέψεων ήταν ανακοινωμένες! Είναι άγνωστο αν Σύμβουλοι, υπό αυτές τις προϋποθέσεις ήταν έτοιμοι να δικάσουν μια τόσο περίπλοκη και πολυδαίδαλη υπόθεση στο χρόνο που καθορίστηκε.\nΕπειδή δεν έχουν να αντιμετωπίσουν ένα μόνο θέμα. Οι ανώτατοι δικαστές έχουν να αποφανθούν:\nΑν μόνο το Εθνικό Ραδιοτηλεοπτικό Συμβούλιο είναι αρμόδιο για τη χορήγηση τηλεοπτικών αδειών και όχι ένας υπουργός\nΑν είναι νόμιμη η απόφαση της κυβέρνησης να καθορίσει αριθμό αδειών\nΑν είναι νόμιμος ο καθορισμός ως βασικού μοναδικού κριτηρίου για την απόκτηση άδειας η χρηματική δύναμη των μελλοντικών αδειούχων\nΑν είναι νόμιμο να παραχωρούνται ακριβώς ίδια αγαθά (άδειες) με πολύ διαφορετικό τίμημα\nΈνα πλήθος από άλλες προσφυγές που έχουν κάνει οι εμπλεκόμενες επιχειρήσεις MEGA, ANT1, SKAI, STAR, E, ALPHA.\nΘα τραβήξει σε μάκρος\nΥπό αυτές τις προϋποθέσεις η εκδίκαση θα τραβήξει σε μάκρος, άγνωστο σε οποιονδήποτε.\nΤο βέβαιο είναι ότι το μάκρος αυτό, όπως και η ματαίωση της πρώτης διάσκεψης (συνεδρίασης) λειτουργούν υπέρ της κυβέρνησης αν τηρηθεί η νομιμότητα, έστω και βιαίως και υπέρ των καναλιών αν αγνοήσουν στην πράξη τον νόμο Παππά και εκβιάσουν λύση όπως η ελεύθερη ραδιοφωνία το ‘80.\nΓιατί στο τέλος Νοεμβρίου, σύμφωνα με τον νόμο Παππά, τα κανάλια που δεν έχουν άδεια πρέπει να ρίξουν μαύρο.\nΑν κλείσουν θα δημιουργηθούν τετελεσμένα επιχειρηματικά και εργασιακά, δεδομένου ότι οι υπάλληλοι και συνεργάτες τους θα απολυθούν, οι επενδύσεις τους θα μηδενιστούν, οι εγκαταστάσεις θα απαξιωθούν, η διαφημιστική πίτα θα αναδιανεμηθεί σε άλλες επιχειρήσεις και, ίσως, για να αποφύγουν τη χασούρα να προχωρήσουν σε άλλες επιχειρηματικές λύσεις, που δεν θα ανατρέπονται.\nΑν δεν κλείσουν θα δημιουργηθεί ένα νομικό χάος και μια απαξίωση του νόμου Παππά, άρα των νόμων, με συγκρούσεις παρόμοιες με εκείνες, με τις οποίες επικράτησε τελικά η ελεύθερη ραδιοφωνία τη δεκαετία του ’80. Και σ αυτή την περίπτωση, στα τέλη Νοεμβρίου ή τον Δεκέμβριο θα έχουν δημιουργηθεί τετελεσμένα τέτοια, που είναι αμφίβολο αν οποιαδήποτε απόφαση του Συμβουλίου της Επικρατείας θα έχει πρακτική αξία.\nΟι Σύμβουλοι, λοιπόν, δεν έχουν να αντιμετωπίσουν το κλίμα και τις δημόσιες δηλώσεις ως εμπόδιο στο έργο τους. Δεν δικαιούνται να έχουν τέτοια εμπόδια.\nΥπάρχουν πολύ σοβαρότερα ζητήματα, που έχει δημιουργήσει ο ερασιτεχνικός νόμος Παππά και ο τρόπος εφαρμογής του. Τα οποία οφείλει να τα λύσει η πολιτική που τα δημιούργησε. Και η οποία δείχνει ότι θέλει να εκμεταλλευτεί τη Δικαιοσύνη προς αυτή την κατεύθυνση: Να της λύσει τα προβλήματα, που η ίδια δεν μπορεί να λύσει.\nΑλλά, αλίμονο αν οι δικαστές γίνουν οχήματα μιας πολιτικής, εκβιαζόμενοι από το γεγονός ότι η πολιτική αυτή έχει μεγάλες κοινωνικές επιπτώσεις. Θα είναι πολιτικοί και όχι δικαστές.\nΤο Σύνταγμα, σύμφωνα με το οποίο δικάζουν, υπερασπίζεται το Δίκαιο και δίνει λύσεις με βάση όλα όσα δυστυχώς καταστρατηγούν οι πολιτικοί.\nΗ χώρα έχει πολιτικούς. Αλλά της χρειάζονται καλύτεροι από αυτούς.\nΚαι της χρειάζονται οι αδέκαστοι δικαστές. Που έχουν να αντιμετωπίσουν προσφυγές και να κρίνουν με βάση και γνώμονα ένα και μόνο πράγμα:\nΤον Νόμο. Το Σύνταγμα.\nΚυρίως, Ανεπηρέαστοι από ο,τιδήποτε.\nΣυζητήσεις για το χρέος το 2018 – Και ο Σταθάκης, μετά τον Δραγασάκη, ξεβρακώνει τον ψεύτη Τσίπρα


Ρημάζει το έργο του Βιολογικού στα Κάτω Λεχώνια - PagasitikosNews\nΒρίσκεστε εδώ: ΚΕΝΤΡΙΚΗ / ΠΗΛΙΟ / Ρημάζει το έργο του Βιολογικού στα Κάτω Λεχώνια\nΤο έργο Βιολογικού Καθαρισμού στα Κάτω Λεχώνια, αξίας άνω των 600.000 ευρώ έχει εγκαταλειφθεί από τη ΔΕΥΑΜΒ. Πρόκειται για το έργο της αποχέτευσης του βόρειου τμήματος του χωριού (περιοχή Τσικάρι) και το Βιολογικό Καθαρισμό που έχει κατασκευαστεί κοντά στο κοιμητήριο του χωριού.\nΤο έργο ξεκίνησε πριν το 2007 και ολοκληρώθηκε κατά 97% το 2010 όπως ανέφερε ο πρώην αντιδήμαρχος του τότε Δήμου Αρτέμιδος Απόστολος Ραυτόπουλος.\nΤο έργο που χρηματοδοτήθηκε από το ΕΣΠΑ θα έδινε λύση στην αποχέτευση 100 περίπου κατοικιών στην περιοχή Τσικάρι που το έδαφος είναι πετρώδες και οι κάτοικοι αδειάζουν τους βόθρους τους κάθε λίγο και λιγάκι, ξοδεύοντας αρκετά χρήματα.\nΕπερώτηση “ΔΥΝΑΜΗΣ ΒΟΛΟΥ”\nΕν τω μεταξύ, επερώτηση κατέθεσαν οι τρεις σύμβουλοι της “ΔΥΝΑΜΗΣ ΒΟΛΟΥ” Μιχ. Μιτζικός, Ατρ. Δπουλόπουλος και Αικατερίνη Τσοπουρίδη για τον Βιολογικό Σταθμό επεξεργασίας λυμάτων, στα Κάτω Λεχώνια του πρώην Δήμου Αρτέμιδος.\nΧαρακτηριστικά αναφέρουν: “Κύριε Πρόεδρε,\nΣτο Τοπικό Διαμέρισμα των Κάτω Λεχωνίων (πρώην Δήμος Αρτέμιδος), υπάρχει Βιολογικός Σταθμός επεξεργασίας λυμάτων, ο οποίος στα τέλη του 2010 βρισκόταν στο τελικό στάδιο της παράδοσης του προς λειτουργία στους κατοίκους της περιοχής “Τσικάρι”, τους οποίους θα κάλυπτε το συγκεκριμένο έργο.\nΜετά την παρέλευση σχεδόν έξι ολόκληρων ετών, είναι εύλογη η απορία των κατοίκων των Κάτω Λεχωνίων, για το τι μέλει γενέσθαι με την λειτουργία ή όχι του Βιολογικού, ενός έργου για το οποίο δαπανήθηκαν εκατοντάδες χιλιάδες ευρώ.\nΜε αφορμή το γεγονός ότι στην περιοχή “Τσικάρι” των Κάτω Λεχωνίων, υπάρχει τεράστιο αποχετευτικό πρόβλημα, (πετρώδες έδαφος, κατηφορικό στα περισσότερα σημεία, δύσκολη πρόσβαση μηχανημάτων για δημιουργία βόθρων κ.λπ.) επερωτάται η Δημοτική Αρχή:\n-Για ποιούς λόγους δε λειτούργησε μέχρι σήμερα ο Βιολογικός στα Κάτω Λεχώνια;\n-Σε ποια φάση προόδου βρίσκεται το έργο;\n-Ποιες ενέργειες έχουν γίνει από τη Δημοτική Αρχή από το 2011 έως και σήμερα, ώστε να καταστεί λειτουργικός ο σταθμός προς εξυπηρέτηση των κατοίκων;\n-Γιατί δεν υπήρξε, κανένα φανερό τουλάχιστον, ενδιαφέρον για την συντήρηση του εξοπλισμού του Βιολογικού, ο οποίος έχει αφεθεί στην μοίρα του κατακλυσμένος από χόρτα και σκουπίδια;”


Πρόσκληση στο Garden Party των εγκαινίων του Αρχοντικού Τσιατσιαπά - AboutKastoria.gr\nΠρόσκληση στο Garden Party των εγκαινίων του Αρχοντικού Τσιατσιαπά\n23/06/2017 23/06/2017 Χρυσούλα Κυρατζή 0 Σχόλια latin, Party, αρχοντικο τσιατσιαπα, βόρεια παραλία, εγκαινια, εφορεια αρχαιοτητων, καστορια, ποτε ειναι, χορος\nTo Υπουργείο Πολιτισμού & Αθλητισμού και η Εφορεία Αρχαιοτήτων Καστοριάς με αφορμή την ολοκλήρωση των εργασιών αποκατάστασης και συντήρησης στο Αρχοντικό Τσιατσιαπά στο πλαίσιο του ΕΣΠΑ 2007-2013,\nσας προσκαλούν στα εγκαίνιά του που θα πραγματοποιηθούν την Παρασκευή 30 Ιουνίου 2017 και ώρα 7.30 μ.μ.\nΤο Αρχοντικό Τσιατσιαπά στη βόρεια παραλία της πόλης, εξαιρετικό δείγμα αστικής οικίας των μέσων του 18ου αιώνα και τεκμήριο της ιστορίας και του πολιτισμού της Καστοριάς, θα αποδοθεί στο κοινό ως επισκέψιμο μνημείο.\nΟι επισκέπτες θα έχουν την ευκαιρία να γνωρίσουν το πλούσιο παρελθόν του, να θαυμάσουν τις εξαιρετικές τοιχογραφίες και τις ξύλινες διακοσμήσεις του και να ταψιδεύσουν στην εποχή των πρώτων ιδιοκτητών του.\nΜέσα σε αυτήν την κοσμοπολίτικη ατμόσφαιρα που αποπνέει το Αρχοντικό την περίοδο της οικονομικής ευημερίας της πόλης, θα ακολουθήσει party στην αυλή του με χορούς από τις ευρωπαϊκές πρωτεύουσες, όπου οι Καστοριανοί ταξίδευαν στο πλαίσιο των εμπορικών τους δραστηριοτήτων.\nΓνωρίστε το στολίδι της Βόρειας Παραλίας!\n← Μία θέση εργασίας στο νέο Play OΠΑΠ στην Καστοριά – πληροφορίες\nΝεό τροχαίο με την αρκούδα στην Πέτρα – υλικές ζημιές →\nΞεκίνησε η Γ’ Κατασκηνωτική περιόδος για τα αγόρια του Γυμνασίου και του Λυκείου στην Καστοριά\n13/07/2016 Stefanos 0


Πρωταγωνιστές: Πρεμιέρα για την νέα εκπομπή του ALPHA - TV24 - Youweekly\nΠρωταγωνιστές: Πρεμιέρα για την νέα εκπομπή του ALPHA\nΟ Σταύρος Θεοδωράκης επιστρέφει στην τηλεόραση μετά από 7 χρόνια\nΗ νέα σειρά του ALPHA, Πρωταγωνιστές, αναμένεται να κάνει πρεμιέρα την Πέμπτη 28 Οκτωβρίου, μισή ώρα μετά τα μεσάνυχτα. Οι Πρωταγωνιστές αποκαλύπτουν τους Ήρωες.\nΤότε κάνει πρεμιέρα η νέα σειρά του ALPHA, Πρωταγωνιστές\nΠοια είναι η αστυνομικός που συνέλαβε τους δύο άντρες που έδερναν και βίαζαν ιερόδουλες στην Αθήνα; Πώς έφτασε στα ίχνη τους η νεαρή ασφαλίτισσα;\nΚαι ποιος είναι ο αστυνόμος που εξιχνίασε την υπόθεση με το βιτριόλι; Και τι του είπε η γυναίκα που έριξε το βιτριόλι στην Ιωάννα, μόλις τον αντίκρισε στην πόρτα της;\nΟι Πρωταγωνιστές επιστρέφουν με τα ρεπορτάζ και τελικά τις απαντήσεις που απαιτεί η επικαιρότητα. O ALPHA εντωμεταξύ πήρε μια έκτακτη αποφάση και για τον Σασμό.\nΠρόγραμμά του ALPHA ολοκληρώνεται και δεν θα προβληθεί ξανά\nΔύσκολες στιγμές για τον Νίκο Μάνεση - Θλίψη στον ALPHA


Lampa ΑΠΟΣΤΑΤΕΣ ΠΡΟΣΘΗΚΕΣ ΤΡΟΧΩΝ 4X4 30 mm M36 ΚΑΡΕ 6 X 139 mm ΚΕΝΤΡΟ 112 mm ΧΩΡΙΣ ΧΕΙΛΑΚΙ – 2 ΤΕΜ. – Mixeshop\nHomeΠροϊόνταΑΥΤΟΚΙΝΗΤΟΤΡΟΧΟΙΑποστάτες ΜπουλόνιαΑποστάτες 30mmLampa ΑΠΟΣΤΑΤΕΣ ΠΡΟΣΘΗΚΕΣ ΤΡΟΧΩΝ 4X4 30 mm M36 ΚΑΡΕ 6 X 139 mm ΚΕΝΤΡΟ 112 mm ΧΩΡΙΣ ΧΕΙΛΑΚΙ – 2 ΤΕΜ.\nLampa ΑΠΟΣΤΑΤΕΣ ΠΡΟΣΘΗΚΕΣ ΤΡΟΧΩΝ 4X4 30 mm M36 ΚΑΡΕ 6 X 139 mm ΚΕΝΤΡΟ 112 mm ΧΩΡΙΣ ΧΕΙΛΑΚΙ – 2 ΤΕΜ.\nΑποστάτες 30mm> Αποστάτες Μπουλόνια> ΑΥΤΟΚΙΝΗΤΟ> Προϊόντα> ΤΡΟΧΟΙ\tSKU: L4873.6\nΑΠΟΣΤΑΤΕΣ ΠΡΟΣΘΗΚΕΣ ΤΡΟΧΩΝ 4X4 30 mm M36 ΚΑΡΕ 6 X 139 mm ΚΕΝΤΡΟ 112 mm ΧΩΡΙΣ ΧΕΙΛΑΚΙ – 2 ΤΕΜ.\n– Τύπος: M36.\n– Κέντρο: 112 mm.


Για την πρεμιέρα της Τσεχίας στο euro!\nΓια το μέλλον του και την κατάκτηση του κυπέλλου με τον ΠΑΟΚ, μίλησε ο Μάικλ Κρμέντσικ!\n“Πάτησε Αυστρία ο Κρμέντσικ!” (pic)\nΜε την εθνική Τσεχίας εκεί που θα κάνει προετοιμασία ο ΠΑΟΚ!\n«Eίχα πει θα φέρω το Κύπελλο στη Θεσσαλονίκη και το έκανα»\nΤα όσα είπε ο mvp του τελικού μετά το τέλος του παιχνιδιού!\n«Θέλω να έχω την ευκαιρία να αγωνιστώ στο Euro!»\nΓια την εθνική Τσεχίας και την παρουσία του στον ΠΑΟΚ μίλησε, ο Μαικλ Κρμένρτσικ!\n“Το μήνυμα Κρμέντσικ στον Σέρχιο Ράμος!” (pic)\nΤι έγραψε ο Τσέχος φορ στον αρχηγό της Ρεάλ Μαδρίτης!\nΤα μπράβο της εθνικής Τσεχίας στον σέντερ φορ του ΠΑΟΚ!\nTα όσα είπε για την πρόκριση του ΠΑΟΚ στον τελικό, ο Μάικλ Κρμέντσικ!\nΔυσκολεύει η παραμονή Κρμέντσικ στον ΠΑΟΚ\nΑναλυτικά όσα αναφέρουν Βέλγικα ΜΜΕ #paokvoice #paok\nΤο τετ-α-τετ Κρμέντσικ – Σφιντέρσκι


Λεωνίδας Κακούρης: Ο γάμος με την πανέμορφη Ρωσίδα χορεύτρια και το παιδί που αγάπησε σαν να ήταν δικό του - Enimerotiko.gr\nby Δημήτρης Μπιτολάς 13/12/2019 16:38 17/06/2021 17:21 2222\nΕξομολόγηση του Λεωνίδα Κακούρη: Ο γνωστός ηθοποιός φιλοξενήθηκε στην τηλεόραση του «ΑΝΤ1» και την εκπομπή «The 2Night Show». Ο Έλληνας ηθοποιός ήταν αποκαλυπτικός, μιλώντας στον Γρηγόρη Αρναούτογλου για την προσωπική ζωή του. Μάλιστα, αναφέρθηκε και στο γάμο του με ρωσίδα χορεύτρια.\nΕξομολόγηση του Λεωνίδα Κακούρη: Όσα ανέφερε στο Γρηγόρη Αρναούτογλου\n«Έχω δύο παιδιά και έχω έναν γιο, από τον πρώτο μου γάμο που έγινε με μια κοπέλα Ρωσίδα χορεύτρια. Την παντρεύτηκα αφού χωρίσαμε. Παντρευτήκαμε για το παιδί, ήμουν πάντα δίπλα της σαν σύζυγος μέχρι τη στιγμή που ερωτεύτηκα και αποφάσισα να της δώσω το διαζύγιο. Ήταν μια κοπέλα υπέροχη, ένας εξαιρετικό άνθρωπος.\nΑυτή τη στιγμή ο Δημήτρης, που τον θεωρώ και αυτόν γιο μου γιατί είναι ένα γλυκύτατο και υπερταλαντούχο παιδί έχει φτάσει να είναι αρκετά μεγάλος. Έχω να τον δω αρκετά χρόνια τον Δημήτρη γιατί έτσι τα φέρνει η ζωή. Υπάρχει πάντα η πρόθεση και η διάθεση αλλά έχω να τον δω αρκετά χρόνια.\nΟύτε με τη μαμά του έχουμε επαφή. Μιας και έφτασε η κουβέντα εκεί θα επικοινωνήσω και εγώ με τον Δημήτρη για να τον δω. Έτσι κι αλλιώς κάποιους ανθρώπους μπορεί να μην τους βλέπουμε αλλά τους κουβαλάμε οπότε, όποια στιγμή και αν τους δεις, νιώθεις πάρα πολύ ωραία».\nΕξομολόγηση του Λεωνίδα Κακούρη: Οι δηλώσεις του Λεωνίδα Κουκούρη από την εκπομπή «The 2Night Show» της τηλεόρασης του «ΑΝΤ1»\n19/06/2021 15:07 19/06/2021 15:16 331\n17/06/2021 11:49 17/06/2021 13:23 228\nΕΞΟΜΟΛΟΓΗΣΗ ΤΟΥ ΛΕΩΝΙΔΑ ΚΟΥΚΟΥΡΗΗΘΟΠΟΙΟΣΛΕΩΝΙΔΑΣ ΚΟΥΚΟΥΡΗΣΣΥΝΕΝΤΕΥΞΗ ΛΕΩΝΙΔΑ ΚΟΥΚΟΥΡΗ


Υπερηφάνεια! Μαθήτρια της Αστόριας νικήτρια διαγωνισμού ορθογραφίας | Newsbomb\n26 Φεβρουαρίου 2017 02:21\nΥπερηφάνεια! Μαθήτρια της Αστόριας νικήτρια διαγωνισμού ορθογραφίας\nΟ ορθογραφημένος συλλαβισμός της λέξης «hygiene» (υγιεινή) ανέδειξε την Νικολέτα Μπαλτζή νικήτρια του διαγωνισμού ορθογραφίας των Ελληνοαμερικανικών Σχολείων της Νέας Υόρκης και παράλληλα της παρείχε το προνόμιο να συμμετάσχει στο διαγωνισμό «Scripps/Daily News Spelling Bee», που θα λάβει χώρα στη Δημόσια Βιβλιοθήκη της Νέας Υόρκης.\nΟ διαγωνισμός διεξήχθη στο Λύκειο του Αγίου Δημητρίου Αστόριας και η Νικολέτα είναι μαθήτρια του ιδίου σχολείου και είναι η δεύτερη φορά που πρώτευσε στο διαγωνισμό ορθογραφίας που διοργάνωσε η Ιερά Αρχιεπισκοπή.\nΗ Νικολέτα Μπαλτζή, όπως αναφέρεται στη σχετική ανακοίνωση Τύπου, «προασπίσθηκε τον τίτλο της πρωταθλήτριας, νικώντας δώδεκα μαθητές που φοιτούν σε διάφορα ελληνοαμερικανικά σχολεία της Νέας Υόρκης. Συμπαίκτρια της Νικολέτας ήταν και η συμμαθήτριά της, Νικολέττα-Κατερίνα Τηλιακού, η οποία έλαβε τελικά την τέταρτη θέση.\nΗ Νικολέττα Μπαλτζή διακρίνεται για το ήθος και τον χαρακτήρα και είναι άριστη μαθήτρια με ιδιαίτερη τάση και ταλέντο στη σωστή χρήση της αγγλικής γλώσσας. Πέρυσι μετά τη νίκη της στο διαγωνισμό στην Ιερά Αρχιεπισκοπή, έλαβε την τρίτη θέση (από 90 μαθητές) στην Πολιτεία της Νέας Υόρκης ενώ η συμμαθήτριά της Ευγενία Κατέχη ήρθε 5η. Η προσπάθειά της αυτή αναγνωρίστηκε με πολλά βραβεία.\nΟ εν λόγω διαγωνισμός διεξήχθη στο χώρο της Βιβλιοθήκης του Σχολείου του Λυκείου του Αγίου Δημητρίου Αστόριας και μετά από δύο ώρες και τριάντα γύρους ισοβάθμησαν στην πρώτη θέση η Νικολέτα Μπαλτζή και η Νικολέτα- Κατερίνα Τηλιακού.\nΟ διευθύντρια του Γραφείου Παιδείας Αμέσου Αρχιεπισκοπικής Περιφέρειας Μαρία Μακεδών και ο Επίσκοπος Ζήλων Σεβαστιανός συνεχάρη όλους τους διαγωνιζόμενους. Ο Επίσκοπος τους χάρισε από ένα ασημένιο σταυρουδάκι μεταφέροντας την ευλογία και τις ευχές του Αρχιεπισκόπου Δημητρίου.\nΟ Νίκος Κατσώρης, ένθερμος υποστηρικτής της Ελληνικής Παιδείας, επέδωσε χρηματικά βραβεία εκ μέρους του οργανισμού «Λουκούμι».\nΕντείνονται οι προετοιμασίες για την παρέλαση της Νέας Υόρκης στις 26 Μαρτίου\nΔύο ελληνικά ντάινερ στα 10 καλύτερα των ΗΠΑ


Π Υ Ρ ί Σ Π Ο Ρ Ο Σ ΖΩΣΑ ΦΙΛΟΣΟΦΙΑ: Η ΕΞΕΛΙΞΗ ΤΟΥ ΑΡΧΑΙΟΕΛΛΗΝΙΚΟΥ ΝΟΜΙΣΜΑΤΟΣ ΣΤΗ ΡΩΜΗ ΚΑΙ ΤΟ ΒΥΖΑΝΤΙΟ\nΗ ΕΞΕΛΙΞΗ ΤΟΥ ΑΡΧΑΙΟΕΛΛΗΝΙΚΟΥ ΝΟΜΙΣΜΑΤΟΣ ΣΤΗ ΡΩΜΗ ΚΑΙ ΤΟ ΒΥΖΑΝΤΙΟ\nΠαρακολουθούμε την εξέλιξη του Αρχαίου Ελληνικού Νομίσματος από τα νομίσματα ΑΜΦΙΚΤΥΟΝΙΑΣ και την ανάπτυξη της νομισματοκοπίας στο βασίλειο της ΜΑΚΕΔΟΝΙΑΣ, η οποία ξεκινά από τα μέσα του 6ου π. Χ. αιώνα, μέχρι τον χρυσό ΣΤΑΤΗΡΑ του Μ. ΑΛΕΞΑΝΔΡΟΥ. Το Μακεδονικό νόμισμα αποκτά διεθνή χαρακτήρα, στον οποίο αντανακλάται η ιστορία του Ελληνιστικού κόσμου. Το ταξίδι στον κόσμο του χρήματος συνεχίζεται με τον Ρωμαϊκό κόσμο. Τα Ρωμαϊκά Νομίσματα δημιουργούν μία πρωτότυπη και αληθινή ιστορική πινακοθήκη των Ρωμαίων αυτοκρατόρων και οι Ρωμαίοι χαράκτες συνεχίζουν την τέχνη του νομισματικού πορτραίτου που παρέλαβαν από τους 'Έλληνες καλλιτέχνες. Ακολουθεί ο Βυζαντινός κόσμος, ο οποίος στάθηκε κυρίαρχος στη διεθνή αγορά για δέκα αιώνες, συνεχίζοντας την Ελληνιστική και Ρωμαϊκή παράδοση. Το κύρος του Βυζαντινού ΣΟΛΙΔΟΥ αλλά και των άλλων νομισματικών υποδιαιρέσεων ήταν μεγάλο και οι προσπάθειες απομίμησής τους πολλές. Νέα σύμβολα σηματοδοτούν τα βυζαντινά νομίσματα, όπως η μορφή ενός αγγέλου, το χριστόγραμμα, σύμβολα αυτοκρατορικής εξουσίας, η μορφή της Παναγίας και Άγιοι πολεμιστές. Τον 12ο αιώνα το Βυζαντινό Νόμισμα εξασθενεί, σηματοδοτώντας την αργή αλλά φθίνουσα πορεία μιας αυτοκρατορίας, όταν Βενετοί και Γενουάτες κάνουν την εμφάνισή τους στο Αιγαίο.\nΕτικέτες Νομίσματος Ιστορία, Ντοκυμανταίρ


Σοκάρει νέα μαρτυρία γνωστής ενδυματολόγου για παρενόχληση από ηθοποιό και σκηνοθέτη: “Με απειλούσε με όπλο αν…” | fthis.gr\nΣοκάρει νέα μαρτυρία γνωστής ενδυματολόγου για παρενόχληση από ηθοποιό και σκηνοθέτη: “Με απειλούσε με όπλο αν…”\n- Τελευταία ενημέρωση: 12/02/2021, 11:36\nΣήμερα Παρασκευή μέσα από την εκπομπή “Το Πρωινό” προβλήθηκε μια νέα καταγγελία για παρενόχληση από γνωστό ηθοποιό - σκηνοθέτη.\nΤην καταγγελία που σοκάρει έκανε μια γνωστή ενδυματολόγος, η οποία θέλησε να κρατήσει την ανωνυμία της.\nΌπως ισχυρίστηκε η καταγγέλλουσα: «Το 2005 εργαζόμουν ως βοηθός ενδυματολόγου σε κωμική σειρά μεγάλου τηλεοπτικού σταθμού. Οι πρωταγωνιστές μεγάλα ονόματα της τηλεόρασης και του θεάτρου. Ο λόγος τους διαταγή ό,τι κι αν μας έλεγαν. Ο ένας από τους καταγγέλλοντες που αυτές τις ημέρες αποκαλύφθηκε από γυναίκες συναδέλφους του ήταν αυτός που μου έκανε τη ζωή ανυπόφορη καθημερινά. Με ενοχλούσε με μηνύματα καθ’ όλη τη διάρκεια της ημέρας. Όταν δεν είχαμε γύρισμα προσπαθούσα να τον αποφύγω όπως ο διάολος το λιβάνι.\nΆρχισα να ουρλιάζω. Έχασα τις αισθήσεις μου, κατέρρευσα. Δεν ξέρω μετά από πόση ώρα άκουσα στα αφτιά μου μια φωνή να μου λέει: “κυρία μου είστε καλά;” από κάποιον περαστικό. Δεν επέστρεψα ποτέ στο σίριαλ, κλείστηκα μια εβδομάδα λέγοντας στους οικείους μου ότι είμαι άρρωστη».\nΚΑΤΑΓΓΕΛΙΑ ΓΙΑ ΗΘΟΠΟΙΟ ΣΚΗΝΟΘΕΤΗ\nΚΑΤΑΓΓΕΛΙΑ ΤΟ ΠΡΩΙΝΟ


6 σημεία του σώματος που ξεχνάτε να βάλετε αντηλιακό - Το Άστρος της θαλάσσης\nΤο έχετε πια εμπεδώσει. Κάθε μέρα, με ήλιο ή συννεφιά, στην πόλη, στην εξοχή, στην παραλία, στις βόλτες και στα σπορ δεν πρέπει ποτέ να ξεχνάτε το αντηλιακό σας. Όμως, είστε σίγουρα σωστά προστατευμένες από την κορυφή μέχρι τα νύχια; Σύμφωνα με τον Dr. Joshua Zeichner, διευθυντή δερματολογίας και κοσμητικής ιατρικής στο Mount Sinai Hospital της Νέας Υόρκης, παίρνουμε τα πράγματα με τη σειρά, ξεκινώντας από ψηλά.\nΠροηγούμενο άρθρο: Φωτιές: Εφιαλτική η κατάσταση σε βόρεια Εύβοια και Αρχαία Ολυμπία – Νέες αναζωπυρώσεις και εκκενώσεις οικισμών


Ζάχαρη: γλυκιά αλλά τοξική! - mother.gr\nΖάχαρη: γλυκιά αλλά τοξική!\nH ζάχαρη μας γλυκαίνει, αλλά στην πραγματικότητα μας δηλητηριάζει! Οι ερευνητές αναφέρουν ότι η αλόγιστη κατανάλωσή της είναι τόσο επιβλαβή για τον οργανισμό όσο το αλκόολ, η καφεϊνη και το αλάτι.\nΣυγκεκριμένα οι ερευνητές Ρόμπερτ Λαστιγκ, Λόρα Σμιντ και Κλερ Μπρίντις, κατέληξαν στο συμπέρασμα ότι η «η ζάχαρη είναι τοξική».\nΚαι δεν αναφέρθηκαν μόνο στη ζάχαρη αλλά σε όλες τις γλυκαντικές ουσίες, καθώς προκαλούν από αυξημένη αρτηριακή πίεση, χοληστερίνη, παχυσαρκία, καρδιακές παθήσεις, διαβήτη, προβλήματα στα δόντια εώς και πτώση συκωτιού!\nΓι’ αυτό και θα πρέπει να μην συνηθίζουμε τα παιδιά μας σε υπερβολικές λήψεις ζάχαρης, δηλαδή γλυκών, ώστε να μην εθιστούν σε αυτή στην ενήλικη ζωή τους.\nΟι περιορισμοί που θέτουμε πρέπει να συμπεριλαμβάνουν και την… κρυμμένη ζάχαρη, πχ σε χυμούς, φρούτα, ή άλλα ροφήματα, και φυσικά να θέτουμε στα παιδιά μας τις ενστάσεις μας για το τι καταναλώνουν μακριά από το σπίτι.\nΑκόμα και η φρουκτόζη ενοχοποιείται για τοξικότητα στο συκώτι και προκληση χρόνιων ασθενειών.\nΣτις Ηνωμένες Πολιτείες ο πλυθησμός είναι πάνω από τα 2/3 παχύσαρκοι, και ασθένειες όπως η παχυσαρκία, οι καρδιακές παθήσεις και ο διαβήτης αυξάνονται συνεχώς.\nΟ Δρ Σμίντ δηλώνει ότι: «Πρέπει σύντομαι να ληφθούν μέτρα, τα οποία στόχος μας είναι να αυξήσουν σταδιακά τις επιλογές των πολιτών να μην καταναλώνουν τόση ζάχαρη, αφού αντιληφθούν πόσο κακό κάνει στον οργανισμό τους».


Στόχος η παράδοση της δημόσιας υγείας σε ιδιώτες | ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΣτόχος η παράδοση της δημόσιας υγείας σε ιδιώτες\n18 Δεκεμβρίου 2013 18 Δεκεμβρίου 2013 isarkadias Άρθρα, Δίχως κατηγορία, Πρώτο Θέμα\nΤη συνέχιση των κινητοποιήσεών τους αποφάσισαν οι γιατροί του ΕΟΠΥΥ αντιδρώντας στα σχέδια της κυβέρνησης για την πρωτοβάθμια υγεία. «Στόχος τους είναι η παράδοσή της δημόσιας υγείας στα μεγαλοϊδιωτικά συμφέροντα», τονίζει μιλώντας στο tvxs.gr ο πρόεδρος του Συλλόγου των γιατρών του ΕΟΠΥΥ Αττικής, Π. Ψυχάρης, διαμηνύοντας πως η απεργία δεν πρόκειται να σταματήσει όσο η κυβέρνηση συνεχίζει τη διάλυση της πρωτοβάθμιας δημόσιας υγείας.\nΜετά και το αδιέξοδο της Δευτέρας στη συνάντηση με τον υπουργό Υγείας, Άδωνι Γεωργιάδη, οι γιατροί του ΕΟΠΥΥ αποφάσισαν νέα απεργία μέχρι τις 27 Δεκεμβρίου. Η κυβέρνηση δηλώνει αποφασισμένη να συνεχίσει με τον αρχικό σχεδιασμό παραβλέποντας τις αντιδράσεις των γιατρών. «Η διαδικασία θα προχωρήσει ούτως ή άλλως», δήλωσε ο υφυπουργός Υγείας Αντώνης Μπέζας.\n«Τους καλούμε ακόμη και τώρα να έρθουν σε διάλογο, γιατί πιστεύουμε ότι η μεταρρύθμιση πρέπει να ολοκληρωθεί και πρέπει να υλοποιηθεί με τη συνεργασία και συμμετοχή των γιατρών», δήλωσε ο Α. Μπέζας, απορρίπτοντας οποιοδήποτε «μορατόριουμ» ενός μήνα. «Δεν υπάρχει το περιθώριο για να γίνει κάτι τέτοιο», σημείωσε. Ανάλογο κάλεσμα υπήρξε και από τον υπουργό Άδωνι Γεωργιάδη. «Η πόρτα μου είναι ανοιχτή αν θέλουν οι γιατροί να επιστρέψουν στο διάλογο», είπε.\n«Η ομοσπονδία συνάντησε τον υπουργό. Αυτό που θέλει είναι να συζητήσουμε είναι πρακτικά η υποβάθμιση της δημόσιας υγείας, γιατί αυτό είναι το ζητούμενο, και οι διαθεσιμότητες και οι απολύσεις», απαντάει μέσω του tvxs.gr o πρόεδρος του συλλόγου γιατρών του ΕΟΠΥΥ Αττικής, Π. Ψυχάρης. «Δεν υπήρξε καμιά προσέγγιση. Ο υπουργός συνέχισε στο μοτίβο του: δεν συζητάμε από μηδενική βάση, αυτό έχουμε αποφασίσει και θα το κάνουμε», σημειώνει και συνεχίζει: «Τι να συζητήσουμε πότε θα μας απολύσει;».\nΟι γιατροί του ΕΟΠΥΥ στέλνουν ξεκάθαρο μήνυμα στην κυβέρνηση: «Όσο η Κυβέρνηση διαλύει τη Δημόσια Πρωτοβάθμια Φροντίδα Υγείας, όσο προχωρούν τα σχέδια της παράδοσης της Δημόσιας Υγείας αποκλειστικά στα Ιδιωτικά μεγαλοσυμφέροντα, όσο σχεδιάζουν διαθεσιμότητες και απολύσεις προσωπικού, εμείς θα συνεχίζουμε την απεργία».\nΌπως σημειώνει ο Π. Ψυχάρης «στόχος της κυβέρνησης και πρέπει να το καταλάβει ο κόσμος δεν είναι τίποτε άλλο πέρα από την παράδοση της δημόσιας υγείας αποκλειστικά στα μεγαλοϊδιωτικά συμφέροντα. Σχετικά με τα σχέδια του υπουργείου για «πρόσληψη γιατρών του ΕΟΠΥΥ στο ΕΣΥ με καθεστώς πλήρους και αποκλειστικής απασχόλησης» (ο αριθμός εκτιμάται περίπου στους 1.000), ο κ. Ψυχάρης ανέφερε πως πρόκειται για κατ’ επίφαση πρόσληψη.\n«Στην ουσία δεν θα είναι με σχέση εργασίας όπως στο ΕΣΥ – για αυτό χρειάζεται προκήρυξη διαγωνισμού κλπ – και δεν θα πρόκειται για μια σταθερή σχέση εργασίας. Αντίθετα σε έξι μήνες όταν θα έχει ολοκληρωθεί το σχέδιο παράδοσης της πρωτοβάθμιας υγείας στον μεγαλοϊδιωτικό τομέα, και δεν θα χρειάζεται πλέον τους γιατρούς, θα προχωρήσει σε απολύσεις. Ουσιαστικά θέλει να λειτουργήσει υποτυπωδώς η πρωτοβάθμια δημόσια υγεία και όταν ολοκληρωθεί το σχέδιο θα προχωρήσει και σε απολύσεις», επισημαίνει.\nΕνδεικτικό των προθέσεων ήταν και η παρουσία, ύστερα από κάλεσμα του ίδιου του υπουργού όπως καταγγέλλει ο Π. Ψυχάρης, εκπροσώπων μεγάλων ιδιωτικών ομίλων υγείας στην επιτροπή της Βουλής. «Εν μέσω αδιεξόδου και κρίσης στην υγεία μέσα στην επιτροπή άρχισαν να κάνουν προσφορές λέγοντας πόσο συμφέρουσα θα ήταν η παράδοση της πρωτοβάθμιας υγείας». Θέση με την οποία ταυτίζεται εξάλλου και ο Άδωνις Γεωργιάδης. «Οι ιδιώτες συμφέρουν περισσότερο από το δημόσιο σύστημα υγείας», είχε δηλώσει χαρακτηριστικά.\n«Αυτό συνέβη την προηγούμενη Τετάρτη. Μια ημέρα μετά, την περασμένη Πέμπτη, στο Μέγαρο Μουσικής πραγματοποιήθηκε συνάντηση για την υγεία, την οποία διοργάνωσε το υπουργείο Υγείας με την Task Force και σε αυτήν συμμετείχαν και ξένοι επενδυτές. Εκεί μίλησαν και ο πρωθυπουργός αλλά και ο Ευάγγελος Βενιζέλος. Εκεί φάνηκαν και οι πραγματικοί τους στόχοι».\nΜάλιστα ο επικεφαλής της Task Force Χορστ Ραιχενμπαχ εξέφρασε την ικανοποίησή του για «τις προσπάθειες του υπουργείου για τις μεταρρυθμίσεις στην Υγεία». Όπως είπε «η μεταρρύθμιση αυτή θα προσφέρει στους πολίτες ένα καλύτερο σύστημα υγείας», ενώ από την πλευρά του ο Άδωνις Γεωργιάδης τον ευχαρίστησε για τη βοήθεια που προσφέρει. «Η Task Force καθώς και η Ευρωπαϊκή Επιτροπή είναι πολύ ικανοποιημένοι από τις προσπάθειες που κάνει το Υπουργείο και θα στηρίξουν το Υπουργείο ώστε η προσπάθεια αυτή να είναι επιτυχής», τόνισε ο Χορστ Ραιχενμπαχ και απηύθυνε κάλεσμα για συνεργασία στους «επαγγελματίες της υγείας».\nΤην Τετάρτη (18/12), στις 11 π.μ (Κάνιγγος 19 Αθήνα), θα πραγματοποιηθεί κοινή συνέντευξη τύπου της Πανελλήνιας Ομοσπονδίας γιατρών ΕΟΠΥΥ και των συλλόγων Αττικής και Πειραιά. Κατά τη σημερινή συνεδρίαση των γιατρών, όπου αποφασίστηκε η συνέχιση των απεργιακών κινητοποιήσεων, η συμμετοχή ήταν μαζική αγγίζοντας το 95%.\nΌι γιατροί του ΕΟΠΥΥ ζητούν την απομάκρυνση του υπουργού Υγείας καθώς όπως επισημαίνουν «δεν μπορεί να διασφαλίσει στοιχειωδώς τη Δημόσια Υγεία και οποιοδήποτε διάλογο με τους λειτουργούς της». Παράλληλα καλούν τα κόμματα «να πάρουν επιτέλους ξεκάθαρη θέση για τον σχεδιασμό της Πρωτοβάθμιας Υγείας στη χώρα» και ζητούν «ο ΕΟΠΥΥ να παραμείνει πάροχος και αγοραστής με τις υπάρχουσες εργασιακές σχέσεις».\nOne thought to “Στόχος η παράδοση της δημόσιας υγείας σε ιδιώτες”\nΟ/Η Mar gringo λέει:\n18 Δεκεμβρίου 2013 στις 12:25\nΠόσο υποκριτές είναι οι ΕΟΠΥΥιτες! Κόπτονται για την παράδοση της πρωτοβάθμιας φροντίδας υγείας στους ιδιώτες, οι ίδιοι όμως θέλουν να είναι πλήρους απασχόλησης στο ΕΣΥ, αλλά να έχουν και τα ιδιωτικά τους ιατρεία. Με αυτά τα λαμόγια δεν πρόκειται να φτιαχτεί υγιές δημόσιο σύστημα πρωτοβάθμιας φροντίδας υγείας. Μήπως είναι καιρός να γίνει έλεγχος στα οικονομικά τους από το ΣΔΟΕ. Να δούμε πώς οι ΙΚΑτζηδες απέκτησαν μεγάλες περιουσίες.\nΣκληραίνει η κόντρα υφυπουργού υγείας – προέδρου ΟΚΑΝΑ για τα κονδύλια του Οργανισμού


Νίμιτς: Η Ελλάδα δεν αρνείται την ταυτότητα των κατοίκων των Σκοπίων – 24ωρο\nΝίμιτς: Η Ελλάδα δεν αρνείται την ταυτότητα των κατοίκων των Σκοπίων\n– “Ουδετερότητα” που ρίχνει… λάδι στη φωτιά από τον Νίμιτς\n– Υποστηρίζει πως η Ελλάδα δεν έχει πρόβλημα με την “Μακεδονική” ταυτότητα από τον Νίμιτς\n– “Μιλάμε την Μακεδονική γλώσσα” δηλώνει ο Ντιμιτρόφ\n– Όλα όσα ειπώθηκαν στην συνάντηση\nΟυδέτερη αλλά… εμπρηστική στάση φαίνεται να κρατά ο Μάθιου Νίμιτς στο θέμα της ονομασίας της ΠΓΔΜ. Από τα Σκόπια, όπου βρέθηκε ο ειδικός διαμεσολαβητής του ΟΗΕ, δήλωσε πως η Ελλάδα δεν έχουν θέμα με… την ταυτότητα του λαού της γειτονικής χώρας, εννοώντας τους «Μακεδόνες».\n«Θέμα εβδομάδων η μηνών η εξεύρεση λύσης»\nΜε το… καλημέρα ωστόσο στην κοινή συνέντευξη Τύπου μετά τη συνάντησή τους, ο Νίκολα Ντιμιτρόφ φρόντισε να στείλει μήνυμα αδιαλλαξίας στην Αθήνα. «Αν φτάσουμε στο σημείο να «αγγίξουμε» την ταυτότητα, δεν θα υπάρχει λύση. Θα είναι κρίμα για δυο ευρωπαϊκά κράτη να μην είναι αρκετά «μεγάλα» ώστε να το αναγνωρίσουν. Η εθνικότητα και η γλώσσα δεν μπορούν να είναι αντικείμενο διαπραγμάτευσης γιατί είναι αποτέλεσμα μιας ιστορικής διαδικασίας. Το ερώτημα είναι μεγαλύτερο από εμένα, τους διαπραγματευτές τους πολιτικούς», είπε ο Σκοπιανός ΥΠΕΞ.\nΝίπτει τας χείρας του ο Νίμιτς για την ταυτότητα των λαών\nΣτο παραπάνω ζήτημα, ο Μάθιου Νίμιτς εμφανίστηκε ως Πόντιος Πιλάτος. Συγκεκριμένα, στις δηλώσεις του είπε ότι ο ΟΗΕ ασχολείται με το πώς θα χρησιμοποιείται η ονομασία του κράτους. Και όχι με την ταυτότητα των λαών. Σαν να λέει πως αυτό είναι κάτι που (πρέπει να) απασχολεί μόνο τις δύο χώρες…\nΟ Ντιμιτρόφ τόνισε ακόμη πως το θέμα της ονομασίας είναι πολύ ευαίσθητο για τους πολίτες της ΠΓΔΜ. «Ένα κομμάτι το βλέπει με ευαισθησία, ανησυχία και κάποιοι με θυμό. Εμείς, σαν κυβέρνηση, το καταλαβαίνουμε αυτό. Θέλουμε το λύσουμε το θέμα με έναν τρόπο που και για τις δυο πλευρές, εμάς και τους γείτονές μας, θα θεωρείται αξιοπρεπής».


Αληθινα Γεγονοτα: Παράξενα κοτόπουλα με υπερφυσικά… πόδια!\nΟι κότες Dong Tao αποτελούν μια παράδοξη ράτσα του Βιετνάμ, τα είδη της οποίας είναι γνωστά για το πεντανόστιμο κρέας τους αλλά και την περίεργη εμφάνισή τους.\nΟ λόγος βέβαια για τα… υπερφυσικά πόδια τους που μοιάζουν να έχουν προσβληθεί από κάποια ασθένεια. Κι όμως όλη η νοστιμιά κρύβεται ακριβώς εκεί, αφού αυτό το σημείο θεωρείται σούπερ λιχουδιά. Η εκτροφή τους γινόταν κάποτε αποκλειστικά για τη βασιλική οικογένεια και τους Μανδαρίνους, ενώ σήμερα σερβίρονται σε ακριβά εστιατόρια που απευθύνονται σε πλουσίους και ευγενείς.\nΤο βάρος του κάθε κοτόπουλου μπορεί να φτάσει μέχρι τα 6 κιλά ενώ τα πόδια του προσεγγίζουν σε πάχος τον ανθρώπινο καρπό. Θεωρούνται σπάνια είδη και η τιμή τους μπορεί να αγγίξει μέχρι και τα 2.300 ευρώ για ένα κοτόπουλο. Οι συνήθεις τρόποι μαγειρέματος είναι σούπα αλλά και με κρεμμύδια ή μανιτάρια, ενώ τα πόδια τηγανίζονται ή ψήνονται σε φούρνο και καταναλώνονται με κάποια σος που έχει ως βάση της την καραμέλα.


My Style Rocks: Η Κωνσταντίνα Σπυροπούλου έφυγε. Η Λάουρα Νάργες έρχεται; | Τηλεόραση | Ladylike.gr\nPOP CULTURE ΤΗΛΕΟΡΑΣΗ ΛΙΑ ΠΑΠΑΪΩΑΝΝΟΥ Απριλίου 24 2019 13:21\nMy Style Rocks: Η Κωνσταντίνα Σπυροπούλου έφυγε. Η Λάουρα Νάργες έρχεται;\nΗ Κωνσταντίνα Σπυροπούλου είναι οριστικά εκτός του My Style Rocks, παρά τις προσπάθειες.\nΤο έχουμε ακούσει και γράψει εδώ και καιρό, πώς η Κωνσταντίνα Σπυροπούλου δεν θα βρίσκεται στο τιμόνι της παρουσίασης του "My Style Rocks" την επόμενη σεζόν. Αυτό που δεν ξέραμε ως τώρα, είναι πώς είχαν γίνει μεγάλη προσπάθεια από την ίδια την παρουσιάστρια να παραμείνει στην εκπομπή, πράγμα που αποκάλυψε το ρεπορτάζ του Δημήτρη Ουγγαρέζου και της Αφροδίτης Γραμμέλη στο Πρωινό. Σύμφωνα με όσα είπαν τρεις ήταν οι πλευρές που συζήτησαν το θέμα της παραμονής ή μη της Κωνσταντίνας Σπυροπούλου στην παρουσίαση της εκπομπής: Στελέχη του ΣΚΑΪ, Έλληνες στελέχη της Acun Media και ο ίδιος ο Acun με τους στενούς συνεργάτες του. Το αποτέλεσμα δυστυχώς για την Κωνσταντίνα Σπυροπούλου, παρέμεινε αρνητικό.\nΑπό τις τρεις πλευρές μόνο οι Έλληνες της εταιρείας παραγωγής του "My Style Rocks" επέμεναν να μην απομακρυνθεί η Κωνσταντίνα Σπυροπούλου, ωστόσο ο ΣΚΑΪ ήταν ανένδοτος, ενώ και ο Acun δεν στήριξε την παρουσιάστρια. Όπως ειπώθηκε στην εκπομπή πάντως, από την επόμενη σεζόν ο ΣΚΑΪ θα έχει λόγο στα πρόσωπα που θα στελεχώνουν τις εκπομπές της Acun Medea, καθώς τα νούμερα της φετινής σεζόν από τις παραγωγές της τουρκικής εταιρείας, δεν ήταν τόσο υψηλά ώστε να της εξασφαλίζουν την «παντοδυναμία» επί των project τους. Η επόμενη ημέρα λοιπόν βρίσκει την Κωνσταντίνα Σπυροπούλου εκτός "My Style Rocks", ενώ σύμφωνα με το ίδιο ρεπορτάζ, ένα βήμα πριν βρεθεί «εντός» είναι η Λάουρα Νάργες.\n«Η κοπέλα η οποία αυτή την περίοδο συζητάει και με το ΣΚΑΙ και την Acun Media και δείχνει να είναι ένα από τα φαβορί που θα πάρει την θέση της Κωνσταντίνας, είναι η γνωστή σε όλους μας. Λάουρα Νάργες. Η ενημέρωση που έχουμε αποκλειστικά στο “Πρωινό”, είναι ότι η Λάουρα Νάργες βρίσκεται σε μία πολύ καλή φάση, σύμφωνα με τις εκτιμήσεις των στελεχών», είπε χαρακτηριστικά η Αφροδίτη Γραμμέλη.\nΗ αλήθεια είναι πώς η Acun Media, εμπιστεύεται πολύ την Λάουρα Νάργες η οποία συμμετείχε στο "Survivor 1", στα backstage του "X-Factor", σε κανάλι του YouTube για το «Survivor Ελλάδα - Τουρκία», αλλά και στο «Survivor Πανόραμα», το οποίο ολοκληρώθηκε πρόωρα. Ίσως αυτό, λοιπόν, να είναι το επόμενο της βήμα.\nΚεντρική φωτογραφία: Intstagram/lauranarjes


Τσαρτσαρής: «Να ανέβουμε το βουνό και να φτάσουμε στην κορυφή - Ελληνική Ομοσπονδία Καλαθοσφαίρισης\nΤσαρτσαρής: «Να ανέβουμε το βουνό και να φτάσουμε στην κορυφή\nΟύτε καν το σκέφτηκε δεύτερη φορά. Από το τέλος του Ευρωμπάσκετ του 2007, εκεί, στη μικτή ζώνη που έκαναν τις δηλώσεις τ ους οι διεθνείς μας μετά την αναμέτρηση με τη Λιθουανία, ο Κώστας Τσαρτσαρής είχε ήδη δηλώσει το «παρών» για το επόμενο μεγάλο ραντεβού. Παρά το ότι το καλοκαίρι αναμενόταν δύσκολο, δεν σκέφτηκε ούτε στιγμή να απουσιάσει. Και έμεινε συνεπής σε όσα δήλωνε τότε και θα είναι τη Δευτέρα το πρωί στο ραντεβού της Εθνικής Ανδρών για την αναχώρηση για το πρώτο στάδιο της προετοιμασίας ενόψει του Προολυμπιακού Τουρνουά. Μετά από περίπου 15 μέρες διακοπών, επιστροφή στη… δουλειά με τις απαραίτητες εξετάσεις και τις προπονήσεις.\n– Πόσο διαφορετικό είναι αυτό το καλοκαίρι για εσάς; Πέρυσι είχατε και κάποιες μέρες να ξεκουραστείτε…\n«Οπωσδήποτε βιώνουμε μια διαφορετική κατάσταση φέτος. Έχει σωρευτεί και κούραση για πολλούς παίκτες, από τις πολλές συνεχόμενες διοργανώσεις, χειμώνα-καλοκαίρι. Απλά φέτος το… βουνό είναι λίγο ψηλότερο . Θα το περάσουμε όμως. Αν θέλουμε να φτάσουμε στην κορυφή, να φτάσουμε στο βάθρο… Ο πρώτος στόχος είναι να φτάσουμε στο Πεκίνο, στους Ολυμπιακούς Αγώνες και από εκεί και πέρα να παραμείνουμε ανάμεσα στις κορυφαίες ομάδες».\n– Τι είναι αυτό που είχε κάνει εσένα για παράδειγμα να πεις από πέρυσι ακόμη, ότι δεν υπάρχει περίπτωση να λείψεις; Το γεγονός ότι πέρασες μια δύσκολη χρονιά δεν σε έβαλε σε δεύτερες σκέψεις;\n«Προσωπικά είμαι από τα παιδιά που μέσα από την Εθνική φάνηκα πολύ. Η εθνική με έχει βοηθήσει πάρα πολύ και δεν θέλω να της γυρίσω την πλάτη. Κάποιοι άλλοι παίκτες έχουν δώσει το «παρών» σε περισσότερες διοργανώσεις, από ότι έχω αγωνιστεί εγώ, κι αυτό είναι ένα στοιχείο που με έκανε να θέλω και φέτος να είμαι εκεί. Δεν ξέρω τι θα γίνει του χρόνου βέβαια. Άλλη χρονιά! Φέτος ένιωθα ότι θέλω να παίξω. Είναι και οι Ολυμπιακοί Αγώνες, που όπως και να το κάνουμε δίνουν πάντα ένα διαφορετικό κίνητρο».\n– Το γεγονός ότι ταλαιπωρήθηκες από ένα πρόβλημα υγείας, ότι υποβλήθηκες σε μια επέμβαση δεν σε έβαλε σε δεύτερες σκέψεις;\n«Όχι! Δεν το σκέφτηκα. Έκανα την επέμβαση, έμεινα δύο μήνες εκτός και με την κατάλληλη αποθεραπεία είμαι μια χαρά. Οπότε δεν μπορούσα να σκεφτώ ότι θα λείψω γι’ αυτό το λόγο. Όλοι έχουμε περάσει από τραυματισμούς και προβλήματα, άλλους χειρότερους, άλλους πιο εύκολους».\n– Η Εθνική φέτος αναμένεται διαφορετική. Μετράει ήδη μείον τέσσερις παίκτες. Η… παρέα χαλάει; Και πόσο διαφορετική να περιμένουμε να δούμε την Εθνική χωρίς τέσσερις παίκτες;\n«Η παρέα «χαλάει» με την έννοια ότι κάποιοι παίκτες φεύγουν, κάποιοι νέοι έρχονται. Είναι κάτι που θα γινόταν κάποια στιγμή. Είτε με έναν με παίκτη, είτε με τέσσερις. Μεγαλώνουμε! Κακά τα ψέματα. Έρχονται νέα παιδιά ταλαντούχα πολύ, που μπορούν να κρατήσουν την Εθνική ψηλά, να ακολουθήσουν τα χνάρια αυτών που φεύγουν. Ίσως να δούμε διαφορετικό πρόσωπο, μέσα από την απουσία του Λάζαρου για παράδειγμα, γιατί αναγκαστικά θα αλλάξουν κάποια πράγματα στον τρόπο παιχνιδιού μας, αλλά αυτό για το οποίο όλοι θα προσπαθήσουμε είναι και πάλι το καλύτερο για την ομάδα».\n– Εύκολη ή δύσκολη αποστολή η πρόκριση στους Ολυμπιακούς Αγώνες; Γιατί εδώ στην Ελλάδα έχουμε λίγο την τάση να βλέπουμε κατ’ ευθείαν χρυσά μετάλλια, ενώ μεσολαβεί ένας προκριματικός γύρος.\n«Ναι, το έχουμε αυτό! Πράγματι! Δεν πρέπει να σκεφτόμαστε κι εμείς έτσι. Η αποστολή μας είναι δύσκολη. Όλοι θέλουμε να προχωρήσουμε. Είπαμε: Πρέπει να ανέβουμε το βουνό, για να φτάσουμε στην κορυφή».\n– Όπου κορυφή είναι για εσάς;\n«Το βάθρο! Αλλά για να γίνει αυτό θα πρέπει να περάσουμε πρώτα από το Προολυμπιακό. Είναι το βουνό που πρέπει να ανέβουμε. Και η αποστολή δεν είναι εύκολη. Η Βραζιλία για παράδειγμα που είναι στον όμιλό μας είναι καλή ομάδα, παρά τις πολλές απουσίες που θα έχει. Και υπάρχουν κι άλλες καλές ομάδες και σίγουρα θα δούμε ένα ενδιαφέρον τουρνουά».\n– Είναι καλό ή κακό που το Προολυμπιακό διεξάγεται στο ΟΑΚΑ μπροστά σε ελληνικό κοινό; Θα μπορούσε να λειτουργήσει ως μπούμερανγκ στο θέμα πίεσης για παράδειγμα;\n«Σίγουρα είναι καλό! Δεν το συζητάμε αυτό! Είναι σημαντικό να έχουμε την υποστήριξη του κόσμου, να παίζουμε στην Ελλάδα. Και είναι σημαντικό ότι έχουμε αποφύγει ένα δύσκολο ταξίδι, στο Πουέρτο Ρίκο για παράδειγμα, που επίσης διεκδικούσε τη διοργάνωση του Προολυμπιακού Τουρνουά, μετά από μια δύσκολη χρονιά».\nPrevΠροηγούμενηO Στιβ Σπένσερ στο Διεθνές Σεμινάριο Νεαρών Αθλητών 2008\nΕπόμενηΕθνική Ανδρών: Αναχώρηση για το ΚαρπενήσιNext


#Φολεγανδρος: Ούτε «χάλασε η φάση» ούτε «ήταν κακιά στιγμή». Είναι γυναικοκτονία| newmoney\n20 Ιουλίου, 2021 7:12 πμ\nΔεν «χάλασε η φάση», είναι άλλη μια δολοφονία με δράστη «άντρα» και θύμα μια γυναίκα. Όχι, δεν υπήρξε καμία «κακιά στιγμή» για τη Γαρυφαλλιά. Είναι άλλη μια γυναικοκτονία, χωρίς εισαγωγικά\nΤον Ιανουάριο ήταν η 55χρονη στα Χανιά. Τον Απρίλιο, η Κωνσταντίνα στο Πήλιο. Τον Μάιο, η Καρολάιν στα Γλυκά Νερά. Τον Ιούνιο, η 64χρονη στην Αγία Βαρβάρα. Τον Ιούλιο, η Γαρυφαλλιά στη Φολέγανδρο. Μπορεί να μην τις γνωρίζαμε, αλλά η θλίψη και τα δάκρυα δεν χρειάζονται συστάσεις. Παρ’ όλα αυτά, μέσα στις οιμωγές, μάθαμε να αναγνωρίζουμε όσους ξεπλένουν τους δράστες με αυτά που γράφουν στα προφίλ τους, στα μέσα κοινωνικής δικτύωσης.\nΣτην προηγούμενη τραγωδία που συντάραξε το πανελλήνιο, στην υπόθεση των Γλυκών Νερών, ακούστηκαν αρκετά για τον καθ’ ομολογίαν δολοφόνο Χαράλαμπο Αναγνωστόπουλο, τον «Μπάμπη», και γράφτηκαν στα social media πολλά εξοργιστικά: έγινε λόγος για «γοητευτική προσωπικότητα», για «επιλόχειο κατάθλιψη»… του δράστη, πως «ήταν καλό παιδί και συγκροτημένος», ότι «θόλωσε το μυαλό του», πως «φέρεται μετανοημένος, ζήτησε συγγνώμη από όλους».\nΑντίστοιχα, στην περίπτωση της δολοφονίας της 26χρονης Γαρυφαλλιάς Ψαράκου, κάποιοι αρχίζουν να αναμασούν και να ψελλίζουν αυτά που δήλωσε ο επίσης καθ’ ομολογίαν δολοφόνος της, Δημήτρης Βέργος: ότι «χάλασε η φάση» και «ήταν κακιά στιγμή»!\nΕπίσης, στο hashtag #Φολεγανδρος τα μάτια σου θα γουρλώσουν από έκπληξη και αποτροπιασμό βλέποντας διάφορα account να επιρρίπτουν ευθύνες στις γυναίκες που τις δολοφονούν, γράφοντας ότι «θα έπρεπε να προσέχουν περισσότερο με ποιους μπλέκουν». Δηλαδή -τα θύματα που θα σκεπάζει το χώμα- ήταν απρόσεκτες, εκείνες φταίνε…\nΓια να μη χάσουμε, λοιπόν, την ακριβή σημασία των εκφράσεων, «χαλάει η φάση» όταν ακυρώνεται η έξοδος για ποτό με τους φίλους σου ή όταν χάνεις το καράβι για τις διακοπές σου ή μένεις από βενζίνη στη μέση του πουθενά. «Κακιά στιγμή» είναι όταν παθαίνεις λάστιχο, πέφτεις πάνω στις μπαριέρες και διαλύεται το αυτοκίνητό σου. Αλλά όλα αυτά διορθώνονται, η ζωή συνεχίζεται.\nΣτη Φολέγανδρο, το εξοργιστικό «κακιά στιγμή» ήταν μόνο για τη Γαρυφαλλιά, στις τελευταίες διακοπές της, εκεί όπου τελείωσε η ζωή της. «Χάλασε η φάση» επειδή αυτή η γυναίκα δεν έκανε ό,τι της έλεγε ο καθ’ ομολογίαν δολοφόνος της, επειδή είχε άποψη, του έφερνε αντιρρήσεις. Όμως, δεν «χάλασε η φάση», δεν πάτησε αχινό, είναι άλλη μια δολοφονία από «άντρα» σε γυναίκα. Όχι, δεν υπήρξε καμία «κακιά στιγμή». Είναι άλλη μια γυναικοκτονία, χωρίς εισαγωγικά.\nΣτην Ελλάδα -όπου η πατριαρχία όχι μόνο δεν έχει εξαλειφθεί, αλλά καθημερινά θεριεύει όπως παρατηρούμε- χρειάζονται πολλές προσπάθειες για να διορθώσουμε όχι τις «κακές στιγμές», αλλά την κακή παιδεία που διδάσκουμε στα παιδιά μας. Χρειάζεται πολλή δουλειά για να εκριζώσουμε τη φαλλοκρατική κουλτούρα για να… «μη χαλάει η φάση». Για να στέλνουμε τις κόρες μας διακοπές και να μη σκεφτόμαστε ότι θα τις γυρίσουν μέσα σε φέρετρα. Πρέπει να μιλάμε συνέχεια στα παιδιά μας, να τους μαθαίνουμε τον σεβασμό για τον συνάνθρωπο, για την αξία της ζωής, να μην ανατρέφουμε δικτάτορες που θέλουν να γίνεται το δικό τους, αδιαφορώντας κυνικά για όλους τους υπόλοιπους.\nΕπίσης, πρέπει να μάθουμε να κρίνουμε με ορθολογισμό αντίστοιχες καταστάσεις και να μην προβαίνουμε σε άστοχους χαρακτηρισμούς, προσβλητικούς για έναν άνθρωπο που έχασε τη ζωή του με αυτόν τον τρόπο, με σεβασμό προς την οικογένεια και τους οικείους του.\nΗ γυναίκα που δολοφονήθηκε στη Φολέγανδρο δεν ήταν «άτυχη». Ήταν η Γαρυφαλλιά, 26 ετών. Είναι άλλη μια γυναίκα που τη σκότωσε ένας άντρας. Ο οποίος σε λίγα χρόνια θα κυκλοφορεί ξανά ελεύθερος…\nέγκλημα στη Φολέγανδρογυναικοκτονία


Μοναχός Παΐσιος Καρακαλλινός (1873 – 10 Αυγούστου 1954) | Πεμπτουσία\nΜοναχός Παΐσιος Καρακαλλινός (1873 – 10 Αυγούστου 1954)\nΔιακρίθηκε ως πρακτικός ιατρός και νοσοκόμος, διακόνων όχι μόνο τους πατέρες της μονής του, αλλά και όλους τους πατέρες του Αγίου Όρους, με ιδιαίτερη προσοχή, άγάπη και φροντίδα. Επί μία πεντηκονταετία υπήρξε ανάργυρος ιατρός, ταπεινός διακονητής, φιλάδελφος και φιλόστοργος προς όλους. Γράφουν περί αυτού: «Διά της πείρας του υπερέβαλε και τους επιστήμονας ιατρούς. Εθεράπευε τους πάντας αναργύρως όσοι προσήρχοντο, εις δε την επούλωσίν των πληγών ήτο απολύτως ειδικευμένος. Εθεράπευεν ακόμη και διά της καλοκαγαθίας και προσήνειας του και διά του ασκητικού του βίου. Μοναχοί ξένων Μονών έχοντες εις τας Μονάς των ιατρούς επιστήμονας, αφήνων τούτους και προσέτρεχον εις τον Παΐσιον».\nΑναφέρουν γι’ αυτόν ότι δεν εξήλθε ποτέ του Αγίου Όρους από τότε που εισήλθε σε αυτό, παρά μόνο μία φορά το 1924, για αναγκαία υπόθεση της μονής του στη Χίο. Τη διακονία του συνέχισε ο παραδελφός του μοναχός Πέτρος με την ίδια άγάπη.\nΟ Κύριος τον ανέπαυσε στις σκηνές των δικαίων παραλαβών την ψυχή του στις 10.8.1954.\nΜοναχολόγιον Ιεράς Μονής Καρακάλλου. Σωτηρίου Σχοινά, Παΐσιος Καρακαλλινός μοναχός, Αγιορειτική Βιβλιοθήκη, 217-218/1954, σ. 320.\nΆγιον Όρος: Κελλίον Αγίου Γεωργίου στίς Καρυές. Κτητορικό Μνημόσυνο. Γέρων Μελίτων. 21 Ιουλίου 2018\nΗ ψηφιακή ζωή στην ενοριακή πράξη 23 Ιουλίου 2018\nΗ Γερόντισσα Γαβριηλία αφιερώθηκε και αφέθηκε στον Θεό 23 Ιουλίου 2018\nΗ χάρη της ιερωσύνης 23 Ιουλίου 2018\nΟ χρυσούς κανών 22 Ιουλίου 2018


Γέμισε θρυλικά Citroen 2CV το Μουσείο Τσιτσάνη. - Trikala Focus\nHot NewsΤρίκαλαΓέμισε θρυλικά Citroen 2CV το Μουσείο Τσιτσάνη.\nΤα μέλη της Ελληνικής Λέσχης φίλων 2CV, που μετράει αισίως 33 χρόνια λειτουργίας, πήραν τα λατρεμένα τους αυτοκίνητα 2CV της Citroen, και φτάνοντας στα Τρίκαλα κατέκλυσαν το Μουσείο Τσιτσάνη προσελκύοντας το ενδιαφέρον των περαστικών.\nΚαι όπως χαρακτηριστικά αναγράφαν στο πίσω τζάμι των αυτοκινήτων τους :Το 2cv δεν είναι ένα απλό αυτοκίνητο αλλά τρόπος ζωής !!!!!\nΌπου τρέξιμο... φωνάζει "παρών" ο Παπακώστας!


Καταγράψτε τη δική σας εμπειρία στην Γ.Γ.Π.Π. – Fire Rescue Pedia\nHomeΕΛΛΑΔΑΠολιτική ΠροστασίαΚαταγράψτε τη δική σας εμπειρία στην Γ.Γ.Π.Π.\n6 Δεκεμβρίου 2013 Πολιτική Προστασία 0\nΑυτό όμως που διασφαλίζει την αποτελεσματική ανταπόκριση στις έκτακτες συνθήκες μιας καταστροφής είναι η ετοιμότητα και η αλληλεγγύη της κοινωνίας. Η ορθή ενημέρωση και προετοιμασία του πολίτη όπως και η οργάνωση και ετοιμότητα της κοινωνίας αποτελούν προϋπόθεση για να ελαχιστοποιηθούν οι συνέπειες, ο αντίκτυπος, το κόστος από την εκδήλωση μίας καταστροφής.\nΚαλούμε λοιπόν κάθε πολίτη να συνεισφέρει τη δική του γνώση σε αυτό το δίκτυο ανταλλαγής απόψεων και εμπειριών που εγκαινιάζουμε στον νέο ιστότοπο της Πολιτικής Προστασίας, σε μία κοινή προσπάθεια να ισχυροποιήσουμε την κοινωνία μας και τη χώρα μας απέναντι στον κίνδυνο κάθε φυσικής ή ανθρωπογενούς καταστροφής. Η αντιμετώπιση των εκτάκτων καταστάσεων απαιτεί τη συνεργασία των φορέων της πολιτείας και των δυνάμεων της κοινωνίας.\n» Καταγράψτε τη δική σας εμπειρία. (πατήστε πάνω στο σύνδεσμο)


Σσσσσσσστ !!!!!! Ησυχία ................... κοιμάται.: Ο Άγιος Οσιομάρτυς Γεδεών ο Καρακαληνός\nΟ άγιος Γεδεών γεννήθηκε το 1766 στο χωριό Κάπουρνα, κοντά στην Μακρυνίτσα τον Βόλου. Σε ηλικία δώδεκα ετών και ενώ εργαζόταν στο Βελεστίνο ξεγελάστηκε από τους Τούρκους, αρνήθηκε τον Χριστό, περιτμήθηκε και έγινε Μουσουλμάνος.\nΚατάλαβε όμως το παράπτωμά τον και δραπέτευσε από τους Τούρκους. Έπειτα από πολλές ταλαιπωρίες έρχεται στο Άγιον Όρος, στην Ιερά Μονή Καρακάλλου, όπου εκάρη μοναχός και πήρε το όνομα Γεδεών.\nΜετά τριάντα πέντε έτη ασκητικών αγώνων στη Μονή άναψε στην καρδιά του ο πόθος του μαρτυρίου. Έχοντας προς τούτο πληροφορία εκ Θεού και με την ευλογία των Πατέρων, έτρεξε στο μαρτύριο για να συγχωρηθή το παιδικό του αμάρτημα.\nΑξιώθηκε τον μαρτυρικό θάνατο που ποθούσε στον Τύρναβο της Λαρίσης την 30ή Δεκεμβρίου του 1818, με το να του κόψουν με σκεπάρνι τα χέρια και τα πόδια.\nΑναρτήθηκε από ΒΑΓΓΕΛΗΣ στις 1:09 π.μ.\nΕτικέτες Άγιος Οσιομάρτυς Γεδεών ο Καρακαληνός, Βίοι Αγίων, νεομάρτυρες


Η ασπιρίνη ασπίδα από τον καρκίνο | dete\nHome›ΥΓΕΙΑ›Η ασπιρίνη ασπίδα από τον καρκίνο\nΗ ασπιρίνη ασπίδα από τον καρκίνο\n23 Αυγ, 2015 - 13:30\nΣημαντική μείωση του κινδύνου εκδήλωσης καρκίνου μπορεί να προσφέρει η τακτική λήψη ασπιρίνης στους παχύσαρκους. Ερευνητές του πανεπιστημίου του Νιούκαστλ διαπίστωσαν πως η χορήγηση ασπιρίνης μειώνει σε βάθος χρόνου τις πιθανότητες εκδήλωσης της νόσου σε παχύσαρκους ή υπέρβαρους ασθενείς με σύνδρομο Λιντς. Πρόκειται για μια κληρονομική γενετική πάθηση, η οποία διαταράσσει τα γονίδια που ανιχνεύουν και διορθώνουν τις βλάβες του DNA, με συνέπεια ο οργανισμός να κινδυνεύει περισσότερο από τον καρκίνο. Περίπου οι μισοί ασθενείς με τη νόσο αυτή αναπτύσσουν καρκίνο, κυρίως της μήτρας ή του εντέρου, τη στιγμή που η παχυσαρκία υπερδιπλασιάζει τον κίνδυνο για καρκίνο του εντέρου στα συγκεκριμένα άτομα. Ο κίνδυνος αυτός ωστόσο μπορεί να αντισταθμιστεί με τη λήψη ασπιρίνης, σύμφωνα με τα αποτελέσματα της νέας μελέτης.\nΟι ερευνητές πραγματοποίησαν κλινική δοκιμή σε 937 άτομα με σύνδρομο του Λιντς από 16 χώρες. Στη διάρκεια της δοκιμής η μία ομάδα ασθενών λάμβανε 600 mg ασπιρίνη καθημερινά επί δύο χρόνια και η άλλη ομάδα ψευδοφάρμακο. Υστερα από δέκα χρόνια οι ερευνητές διαπίστωσαν πως όσοι ήταν παχύσαρκοι είχαν κατά μέσο όρο 2,75 φορές μεγαλύτερη πιθανότητα να εμφανίσουν καρκίνο.\nΟσοι ωστόσο είχαν πάρει ασπιρίνη είχαν τον ίδιο κίνδυνο είτε ήταν παχύσαρκοι είτε όχι. Μια εξήγηση είναι ότι η ασπιρίνη διευκολύνει τον θάνατο των κυττάρων με ελαττώματα στο DNA τους, γεγονός που δεν επιτρέπει την εξέλιξή τους σε καρκινικά.\n«Τα ευρήματα αυτά είναι σημαντικά για ασθενείς με σύνδρομο Λιντς, όμως δεν αφορούν μόνο αυτούς. Πολύς κόσμος έχει προβλήματα βάρους και από την έρευνα προκύπτει ότι ο επιπλέον κίνδυνος καρκίνου μπορεί να εξαλειφθεί με τη χορήγηση ασπιρίνης» δήλωσε ο επικεφαλής της μελέτης, καθηγητής Κλινικής Γενετικής Τζον Μπερν, αφού -ως γνωστόν- η παχυσαρκία αυξάνει την πιθανότητα χρόνιας φλεγμονής στον οργανισμό, πράγμα που με τη σειρά του αυξάνει τον κίνδυνο καρκίνου. Οι ειδικοί τόνισαν ωστόσο ότι προτού αρχίσει κανείς να παίρνει μόνος του ασπιρίνη καθημερινά πρέπει να συμβουλευτεί τον γιατρό του.


Η Μαρία Παπαφωτίου στο parapolitika.gr: Το θέατρο στο ραδιόφωνο είναι η πιο γλυκιά εμπειρία - News Freedom\nΑρχική ΤΡΟΠΟΣ ΖΩΗΣ Η Μαρία Παπαφωτίου στο parapolitika.gr: Το θέατρο στο ραδιόφωνο είναι η πιο...\nΗ Μαρία Παπαφωτίου στο parapolitika.gr: Το θέατρο στο ραδιόφωνο είναι η πιο γλυκιά εμπειρία\nΗ ταλαντούχα ηθοποιός Μαρία Παπαφωτιου ανοίγει την καρδιά της στο parapolitika.gr και μιλάει για την εμπειρία του ραδιοφωνικού θεάτρου, αλλά και για την μελαγχολία των κλειστών θεάτρων.\nΗ Μαρία Παπαφωτίου είναι η Πηνελόπη Δέλτα σε νεαρή ηλικία στην παράσταση «Ιστορία δίχως όνομα» του Κώστα Γάκη που μπορεί το κοινό να απολαμβάνει live streaming στο viva. gr έως τις 5 Μαΐου\nΜια παράσταση που συζητήθηκε πολύ θετικά όσο καιρό πρόλαβε, λόγω covid 19, να την απολαύσει το κοινό στην Θεσσαλονίκη απ΄ όπου ξεκίνησε, και στην Αθήνα, στο Ίδρυμα Μιχ. Κακογιάννης.\nΠαράλληλα η Μαρία αυτόν τον καιρό ετοιμάζεται για την συμμετοχή της σε δυο θεατρικά πρότζεκτ του ραδιοφώνου.\nΘα συμμετάσχει στο «Καληνύχτα Μαργαρίτα», για το «Πλατεία Θεάτρου» τις ραδιοφωνικές θεατρικές παραστάσεις του Αθήνα 984, υποδυόμενη τον ρόλο της μάνας Αντιγόνης στην ιστορική παράσταση που έπαιζε η Ντίνα Κώνστα. Η ραδιοφωνική μετάδοση από τη συχνότητα του Αθήνα 984 (98,3 για την Αττική) θα πραγματοποιηθεί στις 21/6.\nΕπίσης, μεταμορφώνεται σε Ηλέκτρα, από τον Δείπνο του Ιάκωβου Καμπανέλλη, το θεατρικό για το ραδιόφωνο της ΕΡΑ που ετοιμάζει η Νικαίτη Κοντούρη.\nΈχει «κλείσει» τον τηλεοπτικό ρόλο για τον επόμενο χειμώνα σε σίριαλ που θα ανακοινωθεί προσεχώς, αλλά που η ίδια δεν θέλει να αποκαλύψει προς το παρόν. Λέει όμως ότι μια δουλειά για την οποία είναι χαρούμενη και πολύ περήφανη.\nΌταν έχει χρόνο, κάνει μεγάλους περιπάτους στην πόλη με τον σύντροφό της Κώστα Γάκη συζητώντας και ελπίζοντας σ΄ενα πλούσιο από παραστάσεις θεατρικό καλοκαίρι.\nΗ ταλαντούχα ηθοποιός αποκαλύπτει στο parapolitika.gr\nΕίμαι η Μαρία Παπαφωτίου\nΓεννήθηκα στη Νέα Σμύρνη και τα καλοκαίρια μου τα περνούσα στο Μουλάτσι.\nΚάνω θέατρο από μια επιπόλαιη αρχικά ανάγκη που βαθαίνει ερήμην μου μέρα με τη μέρα και μετουσιώνεται σε έναν από τους κεντρικούς άξονες της ζωής μου.\nΚάνω θέατρο γιατί χωρίς το θέατρο θα ήμουν ακόμα εγκλωβισμένη σε έναν μάταιο και βαρετό ατομισμό λόγω ιδιοσυγκρασίας. Η σκηνή επαναπροσδιορίζει καθημερινά το βαθύτερό μου εγώ και αυτό είναι μαγεία και ανακούφιση.\nO πιο σημαντικός μου δάσκαλος μέχρι τώρα είναι ο Νίκος Καραγέωργος και ο Κώστας Γάκης για πολύ διαφορετικούς μα στην ουσία απόλυτα κοινούς λόγους. Είναι οι πιο ταλαντούχοι άνθρωποι που έχω συναντήσει και είμαι αισθάνομαι μόνο ευγνώμων που κέρδισα την προσοχή τους.\nβρίσκομαι εκτός σκηνής 6 μήνες. Νιώθω ότι όλα θα φτιάξουν και θα ξεχυθούμε σε άπλετο δημιουργικό φως, λάμποντας από έκρηξη τέχνης και ελπίδας. Η σκηνική απουσία είναι κάτι που περιμένω ούτως ή άλλως από στιγμή σε στιγμή λόγω της φύσης της δουλειάς. Οπότε, πάλι καλά, τα αντανακλαστικά μου λειτουργούν σε υψηλές ταχύτητες σε αυτό το κομμάτι και έχω πάντα έτοιμο το σχέδιο της επόμενης μέρας. Δεν πανικοβάλλομαι, το θεωρώ κομμάτι της σκληραγώγησής μου.\nTο live streaming κι εγώ δε συμπαθιόμαστε καν. Πιστεύω ότι μπορούμε να πειραματιστούμε με τα πάντα μιας και η τέχνη μας είναι ένα πραγματικό αλώνι δυνατοτήτων. Αλλά με τη βασική προϋπόθεση πως κάτι τέτοιο ξεχειλίζει ελευθερία, πρόταση και άποψη και όχι καταναγκασμό. Κρύβεται ένας παράξενος μεταμοντερνισμός πίσω από όλη αυτή την ιστορία του streaming που δε με ακουμπάει καθόλου. Μόνο εσωθεατρικά μπορώ να συγκινηθώ βλέποντάς μας να παίζουμε για άδειες καρέκλες και επινοώντας τους μεταφυσικούς κραδασμούς της ζωντανής θεατρικής συνέργιας. Αλλά σαν αποτέλεσμα είναι κούφιο.\nΡαδιόφωνο στο θέατρο: Aς μιλήσουμε λοιπόν ίσως για την πιο γλυκιά εμπειρία – πρωτοβουλία που μπορούμε να ζήσουμε μέσα από όλη αυτή την τρέλα. Είμαι πολύ ενθουσιασμένη για τη συμμετοχή μου σε 3 ραδιοφωνικά έργα που ετοιμάζονται και λαχταρώ να βουτήξω σ’ αυτό το ολότελα άγνωστο μα τόσο ενδιαφέρον μέσον που θα μας ”δανείσει” τα μυστικά του και το έδαφός του να δημιουργήσουμε. Με συνεπαίρνει η ιδέα του πως θα κατορθώσουμε μονάχα μέσω της μαγείας του ήχου να επικοινωνήσουμε με ζεστασιά και ζωντάνια τα όσα θέλουμε να μοιραστούμε.\nΑνοιχτά θέατρα σημαίνει Ζωή: Ένα καραβάνι ελπίδας που μας οδηγεί στη λύτρωση και σε μια ζωή με αξιοπρέπεια. Την αξιοπρέπεια της επιλογής.\nΤι σημαίνουν τα κλειστά θέατρα: Ζούμε σε μια κοινωνία που μας επιτρέπει να παράγουμε και να δεχόμαστε μπόλικη βία. Κλείνοντας συστηματικά όλες τις δομές εξυγίανσης της φθοράς και του ρημάγματος αυτομάτως ενισχύεις κάθε αδιεξοδικό σκοτάδι. Το θέατρο δεν κάνει καλό στην ψυχή μας. Είναι η ψυχή μας.\nΚαλοκαίρι, όλη η Ελλάδα Πολιτισμός: Φέτος το καλοκαίρι θα περιοδεύσουμε ελπίζω! Ανυπομονώ για αυτό το υπέροχο δώρο που θα μοιραστούμε με συντροφιά το καλοκαιριάτικο ελλαδικό φως. Αυτή η χώρα είναι πράγματι απ’ άκρη σ’ άκρη γεμάτη διαμάντια και αυτό προσωπικά με οπλίζει με απίστευτο σθένος και ορμή για τη συνέχεια.\nΤαξιδεύω συχνά με το νου μου σε γειτονιές του Πειραιά του 1960 και προσπαθώ με κάθε τρόπο να τις αναστήσω και να γευτώ κάτι από τη γλύκα τους. Δεν ξέρω τι συμβαίνει με αυτόν τον τόπο μα κάθε φορά που βρίσκομαι εκεί γεμίζω πίστη, έμπνευση. Σα μια δεύτερη Μαρία να έχει διασχίσει τα Ταμπούρια, τη Δραπετσώνα, την Πειραϊκή μισό αιώνα πριν..\nΣτην ερώτηση για ένα ενδεχόμενο ραντεβού με την υπουργό Πολιτισμού τι έχει να την ρωτήσει, απάντησε ότι: Θέλω να την ρωτήσω να μου εξηγήσει αναλυτικά και εμπεριστατωμένα το πλήρες σχέδιο προγραμματισμού της για τους επόμενους μήνες και αν δε με καλύψει ή μου φανεί πρόχειρο θα έχουμε φασαρίες (γέλια).\nΤέλος, για το κίνημα me too στην Ελλάδα δήλωσε ότι: Αισθάνθηκα ότι αρχίζει σιγά σιγά να κατανοείται η ανάγκη σύνδεσης των ατομικών διεκδικήσεων με τους συλλογικούς αγώνες. Υπάρχει μεγάλη ανάγκη συσπείρωσης γύρω από έναν πυρήνα αλληλεγγύης το οποίο ελπίζω να φέρει πέρα από την προστασία ενάντια σε συμπεριφορές που εκτραχύνονται, και την πολυπόθητη αξιοκρατία.\nΠροηγούμενο άρθροΑτζέντα με κοινωνικό αποτύπωμα από τον Γιώργο Κωτσηρα\nΕπόμενο άρθροΛερωμένα ράσα: Τρεις γυναίκες κατηγορούν μητροπολίτη για βιασμούς – Σοκάρουν οι μαρτυρίες\nΣτην Αθήνα με το σύντροφό της η Μέγκαν Φοξ – Επισκέφθηκαν γνωστό μέρος διασκέδασης\nΗ κόρη της Κιμ Καρντάσιαν έκανε λογαριασμό στο Tik Tok – Μέσα σε 4 μέρες έχει πάνω από 1εκ. ακόλουθους\nΔέσποινα Μοίρου: Συγκλόνισε το κοινό της Υδρας και αποθεώθηκε με την ερμηνεία της ως Μπουμπουλίνα και Κολοκοτρώνης


NBA Live 14: Μας... απογοήτευσε! (ΦΩΤΟ) - Sportdog.gr - Αθλητικά Νέα | Ειδήσεις | Sport\n06/03/14 - 21:28\nNBA Live 14: Μας... απογοήτευσε! (ΦΩΤΟ)\nΊσως το πιο απογοητευτικό παιχνίδι μπάσκετ που είδαμε ποτέ. Η στήλη «Στον Πάγκο» κάνει την παρουσιάση για τον sprotdog...\nΑνάπτυξη: EA Tiburon\nΕπίσημο Site: http://www.easports.com/nba-live\nΚυκλοφορία: PS4: 29/11/2013, Xbox One: 19/11/2013\nH σειρά NBA Live της Electronic Arts είναι γεγονός ότι μας έχει αφήσει ευχάριστες αναμνήσεις στο παρελθόν και κατ' επέκταση μία μεγάλη μερίδα κόσμου περίμενε με ανυπομονησία το νέο κεφάλαιό της. Να θυμίσουμε ότι το τελευταίο NBA Live κυκλοφόρησε τον Οκτώβριο του 2009 και έκτοτε το NBA 2K της Visual Concepts κατέκτησε την πρωτοκαθεδρία, αφού στην κατηγορία της έπαιζε χωρίς αντίπαλο.\nΓια εγκυκλοπαιδικούς λόγους αξίζει να αναφέρουμε ότι η EA Canada μετά το NBA Live 10 ανέπτυξε το NBA Elite 11, με το οποίο η Electronic Arts σκόπευε να πραγματοποιήσει ένα ολοκληρωτικό reboot της σειράς. Εντούτοις, η τελική έκδοση παρουσιάστηκε κατώτερη των προσδοκιών, καθώς οι developers δεν είχαν αρκετό χρόνο στην διάθεσή τους για να ολοκληρώσουν ένα τόσο μεγαλεπήβολο project. Το NBA Elite 11 κυκλοφόρησε για PS3 και Xbox 360 σε έναν πολύ περιορισμένο αριθμό αντιτύπων, αλλά αποσύρθηκε άμεσα από τα καταστήματα. Μάλιστα σήμερα αποτελεί ένα από τα πιο συλλεκτικά games του PS3, καθώς η τιμή του αγγίζει το αστρονομικό ποσό των 800 ευρώ.\nΤο NBA Live 14 παρουσιάστηκε για πρώτη φορά τον περασμένο Μάιο στα πλαίσια της αποκάλυψης του Xbox One, όπου και ανακοινώθηκε ότι θα χρησιμοποιεί την Ignite Engine της Electronic Arts. Κατόπιν αυτού, περιμέναμε ένα πολύ δυναμικό comeback ή έστω μία αξιόλογη πρόταση που θα κατάφερνε να ανταγωνιστεί με αξιώσεις το NBA 2K14. Δυστυχώς όμως το τελικό αποτέλεσμα δεν ανταποκρίνεται ούτε στο ελάχιστο των προσδοκιών μας, όπως θα δείτε παρακάτω.\nΕπιστροφή από τραυματισμό\nΜε δεδομένη την τετραετή απουσία της σειράς από τα...μπασκετικά δρώμενα το πρώτο μέλημά μας είναι να δούμε πως συμπεριφέρεται το NBA Live 14 στα παρκέ. Σε γενικές γραμμές το μοντέλο χειρισμού είναι παρόμοιο με το αντίστοιχο του NBA 2K14, με την διαφορά ότι ο δεξιός αναλογικός μοχλός χρησιμοποιείται αποκλειστικά για τις "περίτεχνες" ενέργειες όπως ντρίμπλες, behind-the-back περιστροφές κ.ο.κ. Για να εκτελέσετε τις κινήσεις αυτές απαιτείται να μετακινήσετε ελαφρά τον μοχλό ή να τον περιστρέψετε. Στο κομμάτι αυτό η δημιουργία της EA Tiburon τα καταφέρνει περίφημα, καθώς η εκτέλεση των περίτεχνων ενεργειών είναι εύκολη στην εκμάθηση και κατ' επέκταση ακόμη και ένας αρχάριος παίκτης δεν θα αντιμετωπίσει προβλήματα.\nTo πρώτο πρόβλημα που εντοπίσαμε έχει να κάνει με τo jump shot, το οποίο σημειωτέον είναι το ίδιο για όλους τους παίχτες. Κοινώς κάθε αστέρας του NBA σουτάρει με τον ίδιο τρόπο, ανεξαρτήτως από τις ικανότητές του ή το προσωπικό στυλ του. Πέρα όμως από αυτό το γεγονός, τα σουτ από την περιφέρεια για κάποιον λόγο είναι μη αποτελεσματικά, καθώς στο 80% των περιπτώσεων το πιο πιθανό είναι ότι θα φάτε τάπα από τον αμυντικό που σας μαρκάρει. Ένα ακόμη μη ενθαρρυντικό στοιχείο είναι ότι πολλές φορές οι παίκτες σας αντί να κάνουν lay-up ή κάποιο hook shot μέσα στην ρακέτα επιχειρούν jump shot με αποτέλεσμα να δίνετε εύκολα blocks στους αντιπάλους σας.\nΜε τα δεδομένα αυτά το NBA Live 14 είναι γεγονός ότι σας στερεί την ελευθερία του να παίξετε όπως επιθυμείτε έναν αγώνα κάτι που είναι το λιγότερο τραγικό. Κοινώς για να σκοράρετε θα πρέπει να σουτάρετε από την γραμμή του τριπόντου ή να πάτε σε drive στο αντίπαλο καλάθι. Η τελευταία διαδικασία μπορεί να γίνει με διάφορους τρόπους όπως pick and roll ή με Euro step. Βέβαια όπως είναι γνωστό στο NBA ελάχιστοι παίκτες όπως ο James Harden, o Dwayne Wayde και o Manu Ginóbili μπορούν να εκτελέσουν με επιτυχία ένα Euro step, εντούτοις στο NBA Live 14 για κάποιον αδιευκρίνιστο λόγο όλοι οι παίκτες -ακόμη και ένας center- έχουν αυτή την δυνατότητα.\nΠερνώντας στην άμυνα συναντάμε επίσης προβλήματα όπως για παράδειγμα ότι χρεώνεστε συνεχώς με reach in foul όποτε προσπαθείτε να κλέψετε την μπάλα. Κάτι που συμβαίνει πάντως και στο NBA 2K14 για να είμαστε ειλικρινείς. Κατόπιν αυτού, η μόνη λύση για παίξετε καλή άμυνα είναι να κάνετε intense defense πατώντας το κουμπί L2. Αντίστοιχο μηχανισμό συναντάμε και στο μπασκετάκι της Visual Concepts με την μόνη διαφορά είναι ότι εδώ θα πρέπει να κατευθύνετε τις κινήσεις του παίκτη σας με τον δεξιό αναλογικό μοχλό. Η ιδέα είναι εύστοχη ως σύλληψη, αλλά εκτελείται κάκιστα, καθώς ως επί τω πλείστον το μόνο που θα καταφέρετε είναι να σηκώσετε τα χέρια σας ψηλά, ενώ ο αντίπαλος παίκτης εκτελεί χωρίς πίεση ένα fade away jumper ευστοχώντας με χαρακτηριστική ευκολία.\nΗ Α.Ι. κρίνεται απολύτως ανεπαρκής, καθώς οι συμπαίκτες σας δεν μαρκάρουν σχεδόν ποτέ και στην επίθεση μοιάζουν στην κυριολεξία σαν...χαμένοι. Επίσης, αδυνατούν να βγουν με ταχύτητα στον αιφνιδιασμό και δεν κάνουν ποτέ σωστή κίνηση στον χώρο για να εκτελέσετε ένα alley-oop, ακόμη κι αν ελέγχετε τους Los Angeles Clippers, οι οποίοι φημίζονται για τον συγκεκριμένο τρόπο παιχνιδιού. Από την άλλη πλευρά superstars όπως ο LeBron James και ο Carmelo Anthony παίζουν όπως στο αλησμόνητο 101-95 υπέρ της Εθνικής Ελλάδος το 2006, παίρνοντας την μπάλα και βγαίνοντας στο ένας εναντίον πέντε με την πρώτη ευκαιρία. Η μόνη διαφορά εδώ είναι ότι δεν αστοχούν ποτέ και σε κάθε ματς σημειώνουν ρεκόρ καριέρας πόντων.\nΠοικιλία από modes\nΜε βάση τα παραπάνω γίνεται εύκολα αντιληπτό, ότι το NBA Live 14 αποτυγχάνει στο να προσφέρει μια ικανοποιητική gameplay εμπειρία. Παρόλα αυτά, προσφέρονται αρκετά modes, όπως τα Live Season, Live Ultimate Team, Rising Star και Dynasty Mode, τα οποία σε γενικές γραμμές υλοποιούνται εύστοχα. Μοναδική εξαίρεση είναι το Rising Star, όπου και σας δίνεται η δυνατότητα να δημιουργήσετε τον παίκτη που επιθυμείτε και να αγωνιστείτε με αυτόν. Εδώ συναντάμε διάφορα προβλήματα, καθώς το σύστημα αξιολόγησης των προσπαθειών σας είναι εξαιρετικά αυστηρό. Ενδεικτικά να αναφέρουμε ότι χάνετε rating κάθε φορά που αστοχείτε, ακόμη κι αν το σουτ έγινε με καλές προϋποθέσεις και επιπλέον δεν αυξάνεται το rating σας αν κερδίσετε ένα φάουλ ή εκτελέσετε εύστοχα από την γραμμή των βολών.\nΣτο Live Season, όπως υποδηλώνει το όνομά του, επιλέγετε την ομάδα της αρεσκείας σας και ξεκινάτε τις προσπάθειες σας για την κατάκτηση του πρωταθλήματος. Τα ρόστερ είναι πλήρως ενημερωμένα, αν και οτιδήποτε λιγότερο θα ήταν συμβιβασμός με δεδομένα τα υψηλά στάνταρ που έχει θέσει η Visual Concepts στην σειρά NBA 2K. Θετικά στοιχεία είναι τα BIG Moments και NBA Rewind, στα οποία θα πρέπει να ολοκληρώσετε μια σειρά από challenges που είναι βασισμένα σε πραγματικά αγωνιστικά δρώμενα της φετινής σεζόν του NBA. Παρόλα αυτά παρατηρήσαμε διάφορα τραγελαφικά στην απεικόνιση διαφόρων παικτών. Για παράδειγμα ο Nate Wolters, ο rookie point-guard των Milwaukee Bucks, ενώ είναι λευκός στο NBA Live 14 απεικονίζεται ως έγχρωμος!\nΕν τω μεταξύ, για πρώτη φορά στην ιστορία της σειράς συναντάμε το Ultimate Team mode, το οποίο λειτουργεί όπως ακριβώς και στην ποδοσφαιρική σειρά Fifa της Electronic Arts. Κοινώς εδώ αγοράζετε boosters είτε με in-game, είτε με πραγματικά χρήματα που περιέχουν διάφορους παίκτες, προπονητές, εμφανίσεις ή στάδια για να εμπλουτίσετε την ομάδα της αρεσκείας σας και να αγωνιστείτε με αυτήν σε offline και online περιβάλλον. Τώρα όσοι από εσάς θέλουν να ακολουθήσουν την πορεία του General Manager υπάρχει το Dynasty mode. Σε αυτό επιλέγετε μια από τις 30 ομάδες του NBA με στόχο να την οδηγήσετε στην κατάκτηση του βαρύτιμου τροπαίου άμεσα ή σε βάθος χρόνου, υπογράφοντας free-agents, κάνοντας trades ή εξελίσσοντας τους παίκτες που έχετε στην διάθεσή σας.\nΔυστυχώς ούτε στο online περιβάλλον το NBA Live 14 καταφέρνει να σταθεί στο ύψος του, καθώς μαστίζεται από μία σειρά τεχνικών προβλημάτων. Φαινόμενα όπως lags και disconnections παρουσιάζονται σε...ημερήσια διάταξη. Επιπροσθέτως, αρκετές φορές συναντήσαμε το περιβόητο CE-34878-0 error που μαστίζει επίσης και τους servers του Battlefield 4. Τουλάχιστον πάντως τα saves μας έμειναν ανέπαφα και δεν έγιναν corrupt.\nΒέβαια όλα αυτά συμβαίνουν στην περίπτωση που θα καταφέρετε να βρείτε κάποιον αντίπαλο παίκτη, κάτι που στην πράξη είναι ιδιαίτερα δύσκολο. Η διαδικασία του matchmaking ενδέχεται να διαρκέσει περισσότερο από 10 λεπτά, δοκιμάζοντας με αυτό τον τρόπο την υπομονή σας.\nΗ πλήρης απογοήτευση\nΜε δεδομένη την χρήση της πολυδιαφημισμένης Ignite Engine, η οποία σημειωτέον μας έδωσε εξαιρετικά δείγματα γραφής στις next-gen εκδόσεις του Fifa 14, οι προσδοκίες μας στο καθαρά τεχνικό κομμάτι ήταν υψηλές. Ουσιαστικά όμως και σε αυτό τον τομέα το NBA Live 14 απογοητεύει. Τα animations των παικτών είναι στριφνά και σε καμία περίπτωση μπορούν να χαρακτηριστούν ρεαλιστικά, εκθέτοντας ουσιαστικά τους developers.\nΕπιπροσθέτως, τo κοινό είναι άψυχο και τα textures του μοιάζουν φτιαγμένα από...χαρτόνι αμαυρώνοντας ανεπανόρθωτα το τελικό αποτέλεσμα, καθώς ακόμη και στο NBA Live 10 για το PS3 είχαμε δει καλύτερη εικόνα. Συν τις άλλοις, τα physics δεν πείθουν, ενώ η δουλειά στον κομμάτι των lighting effects χαρακτηρίζεται επιεικώς ανεπαρκής. Από το γενικότερο ναυάγιο διασώζεται μονάχα το σταθερό frame rate και το bump mapping στα πρόσωπα και τις εμφανίσεις των αθλητών.\nΤο soundtrack αποτελείται από hip-hop και rap συνθέσεις, οι οποίες ταιριάζουν με το κλίμα, αλλά σε γενικές γραμμές χαρακτηρίζονται αδιάφορες. Βέβαια με δεδομένη την φύση του τίτλου, το βάρος πέφτει στον σχολιασμό των αγώνων. Εδώ συναντάμε λοιπόν τους Mike Breen και Jeff Van Gundy από το EPSN, οι οποίοι επιδίδονται σε γενικότητες με αναφορές στο ιστορία μίας ομάδας. Οι αναφορές σε παίκτες είναι εξαιρετικά σπάνιες, εκτός κι αν πρόκειται για superstars του αθλήματος. Τουλάχιστον πάντως εκφωνούν σωστά το όνομα του "Greek Freak" Γιάννη Αντετοκούνμπο.\nΔεν κάνει ούτε για 2nd round pick\nΤο NBA Live 2014 είναι μία ντροπιαστική στιγμή από την Electronic Arts, καθώς έχουμε να κάνουμε με μία δημιουργία που είναι κατώτερη σε όλους τους τομείς από τον προκάτοχό του, ο οποίος κυκλοφόρησε το 2009. Για να είμαστε ειλικρινείς το πρόβλημα δεν είναι ο απογοητευτικός τεχνικός τομέας, παρά τις όποιες απαιτήσεις είχαμε από την Ignite Engine, αλλά το απαράδεκτο gameplay. Όταν μάλιστα κυκλοφορούν στην αγορά προτάσεις όπως το NBA 2K14, η επιστροφή της ΕΑ στο...ΝΒΑ Development League είναι επιβεβλημένη. Το πιο λυπηρό στοιχείο είναι ότι η παρούσα δημιουργία δεν καταφέρνει να βάλει ούτε καν τις στοιχειώδεις βάσεις για να πατήσει ο ενδεχόμενος διάδοχός του.\n- Άμεση ανανέωση των ρόστερ\n- Κάκιστο gameplay\n- Lags, disconnections και errors στο online\n- Απαράδεκτος τεχνικός τομέας\n- Άστοχος σχολιασμός\n- Τραγική Α.Ι.\nΜακράν ο πιο απογοητευτικός τίτλος της Electronic Arts.\nΚαθίστε στον Πάγκο [Με e-mail στο [email protected]] Στείλτε θέματα προς συζήτηση, screenshots ή απορίες στο παραπάνω e-mail\n[Γιάννης από Πάτρα]\n- Μάνο θα ήθελα να μου προτείνεις μερικούς παίκτες για να κάνω μια αρχή με Verona.\nΚράτα Luca Toni (δεν θα βγάλεις και πολλά αν τον πουλήσεις), Ragatzu, Mihaylov, Sala, Rabusic και από ταλέντα Maksimovic, Zaccagni, Zampano και Bianchetti (φέρτον πίσω να παίξει και βασικός αν δεν κανεις καλη μεταγραφη DR). Από παίκτες πάρε Domenico Beraldi οπωσδήποτε, Bruno Fernandes (Udinese), Julian Brandt, Agustin Allione, Sergi Samper, Jonathan Silva, Youri Tielemans και για το μέλλον Alessio Romagnoli και Elio Capradossi.\n- Επίσης θα ήθελα γνώμη για την τακτική που παίζω. Προτιμώ 5-3-2 με μπακ χαφ σκυλιά κάτι κοντά στο στυλ της Γιούβε αλλά πιο αμυντικό. Αν μπορείς να δώσεις καμιά ιδέα και για staff καλοδεχούμενη. Ευχαριστώ.\nΠαραείναι αμυντικό το 5-3-2 και μπάζει από τα πλάγια. Εγώ θα πρότεινα 4-1-3-2, 4-2-3-1 ή το 4-5-1 που μοιάζει με 4-3-3, δηλαδή AM L, AM R και Striker. Προσωπικά παίζω το τελευταίο και με έχει βγάλει ασπροπρόσωπο. Από Staff: Coaches: Vincenco Pincolini, Massimo Neri, Alessandro Nista, Renzo Casellato, Gian Nicola Bisciotti, Marco Landucci, Franco Tancredi, Marcelo Iaia, Giulio Nuciari, Riccardo Capanna, για Physio Also Esposito και Fabio Liverani για Scout.\nΟριστικό: Αυτό είναι το πρόγραμμα των πρώτων αγωνιστικών της Premier μετά την επανέναρξη!\nΙταλική ομάδα για άσο του ΠΑΟ – Για ποιον πρόκειται και ποια τα δεδομένα\n"Ρουκέτες" Ρέτσου για Ολυμπιακό, ΠΑΟΚ και Τσιμίκα - Τι είπε για Σεμέδο, Αραμπία, Αποστολόπουλο!\nΤρίβει τα χέρια του ο Μαρτίνς – Μεγάλη επιστροφή ενόψει ΠΑΟΚ! Αλλάζουν τα δεδομένα\nΧρυσά δελτία ΤΖΟΚΕΡ σε Νάξο και Ηγουμενίτσα - Τι δηλώνουν οι ιδιοκτήτες των πρακτορείων ΟΠΑΠ όπου...\nΧαμός με Ματέο Γκαρσία - Επανήλθε με τρομερή πρόταση ο Άρης - "Τρελαίνει" ο Καρυπίδης!\nΑπίστευτοι Αγγελόπουλοι! Κι άλλη βόμβα μετά τον Σλούκα - Φήμες για Νικ - Ψηλός που... σκοτώνει\n"Λάβρος" Γκαγκάτσης - Απίστευτες ατάκες για... κλεμμένο πρωτάθλημα και "στημένες" επιτροπές!\nΝέα ατυχία στον Ολυμπιακό – Αυτός αποχώρησε τραυματίας πριν τον ΠΑΟΚ – Τεράστια ατυχία\nΑπόφαση-έκπληξη στη Superleague - Στον ΠΑΟΚ το πρωτάθλημα - Τι άλλο αποφασίστηκε\n"Έστειλε" κόσμο με αυτό το μπούστο η συνεργάτιδα της Σκορδά - Έτσι "έσκασε" στον Αρναούτογλου!\nΑποφασίζουν για το Κύπελλο - Τότε θα γίνουν οι ρεβάνς των ημιτελικών\nΤι λες τώρα; Έχεις δει την αδερφή της Φουρέιρα; - Απίστευτα σέξι - Θα σε καθηλώσει (ΦΩΤΟ)\nΕξελίξεις στον Ολυμπιακό – Ένα βήμα πιο κοντά Έλληνας άσος – ΠΑΟΚτσήδικο παρελθόν\nΗ Τερέζα θα σε πετάξει μέχρι την επόμενη στάση - Γυμνά πάνω και κάτω!\nΤούμπανο! Το… καυτό μοντέλο που φέρνει τον καύσωνα και προκαλεί παραλήρημα – Μην το χάσεις\nΗ Βραζιλιάνα καλλονή με το καυτό κορμί και την πίσω όψη που κάνει "μπαμ"! (ΦΩΤΟ)\nΗ Ασημίνα είναι μια καυτή ξανθιά Ελληνίδα με απίστευτο κορμί! (ΦΩΤΟ)\n05/06/20 - 13:35\n05/06/20 - 12:08\n"Φωτιά" τα τηλέφωνα - Απόφαση Γιαννακόπουλου για Euroleague...\n05/06/20 - 11:47\nΑπάντησε σε Μπερτομέου ο Γιαννακόπουλος: "Μήπως αγχώνεσαι...\n05/06/20 - 10:08\nΝέα δήλωση Μπερτομέου για Παναθηναϊκό: "Το μέλλον του δεν...\n05/06/20 - 08:05\n"Πεντάρι" που έχει παίξει Ελλάδα θέλει ο ΠΑΟ - Αθλητικός...


Carpe Diem: Somewhere over the rainbow..\nΑναρτήθηκε από Si vis amaria, ama... στις 15:36\nΑυτός ακριβώς είναι ο σκοπός τους. Να απαξιώσουν στα μάτια μας την χρησιμότητα της πολιτικής. Δυστυχώς ο κόσμος - και πιο δυστυχώς οι νέοι - τους έκαναν το χατήρι και τώρα όλοι αυτοί μπορούν να είναι ευχαριστημένοι. Με τα ποσοστά τους, αλλά κυρίως με την αποχή.\nΟι αρχαίοι Έλληνες θεωρούσαν την πολιτική ύψιστη λειτουργία των πολιτών - η πολιτική προέρχεται από τον πολίτη. Σήμερα την απαξιώνουμε. Θα το λουστούμε, πιο πολύ απ' ότι τώρα. Όχι οι πολιτικοί, εμείς οι πολίτες.


Τα Χαμόγελα της Ζωής: Πρόωρα Μωράκια χαμογελούν γιατί βγήκαν νικητές και οι εικόνες ζεσταίνουν καρδιές | MyNews247\nΠρόωρα είναι τα μωράκια τα οποία γεννιούνται πριν τις 37 εβδομάδες τοκετού. Παρότι τα ποσοστά επιβίωσής τους έχουν ανέβει τις τελευταίες δεκαετίες, ο κίνδυνος θνησιμότητας παραμένει μεγάλος. Αυτά τα μικρά �...\nΠρόωρα είναι τα μωράκια τα οποία γεννιούνται πριν τις 37 εβδομάδες τοκετού. Παρότι τα ποσοστά επιβίωσής τους έχουν ανέβει τις τελευταίες δεκαετίες, ο κίνδυνος θνησιμότητας παραμένει μεγάλος. Αυτά τα μικρά πλασματάκια, ωστόσο, παλεύουν για τη ζωή τους και μας αποδεικνύουν πόση δύναμη μπορεί να κρύβουν μέσα τους. Γι’ αυτό και λίγες εβδομάδες έπειτα από τη γέννησή τους, γιορτάζουν τη νίκη τους!\nΓεννήθηκε στις 25 εβδομάδες, όμως ένα μήνα αφότου ήρθε στον κόσμο, έβαλε ένα από τα πιο όμορφα χαμόγελα που έχουμε δει ποτέ!


ΕΡΓΑ ΚΑΙ ΗΜΕΡΕΣ ΤΟΥ ΜΠΡΕΧΤ - Onlytheater\nΕΡΓΑ ΚΑΙ ΗΜΕΡΕΣ ΤΟΥ ΜΠΡΕΧΤ\nΗμερομηνία: Τρίτη, 28/08/2018 10:21\nΟ Μπέρτολτ Μπρεχτ (γενν. ως Eugen Berthold Friedrich Brecht, 10 Φεβρουαρίου1898 - 14 Αυγούστου 1956) ήταν Γερμανόςδραματουργός, σκηνοθέτης και ποιητής του 20ού αιώνα. Θεωρείται ο πατέρας του "επικού θεάτρου" (Episches Theater) στη Γερμανία.\nΤο 1922 παντρεύτηκε την τραγουδίστρια της όπερας Μαριάν Ζόφ. Η κόρη τους Ανν Χιόμπγεννήθηκε ένα χρόνο μετά. Το 1923προσλήφθηκε βοηθός σκηνοθέτη στο Γερμανικό Θέατρο του Βερολίνου υπό τη διεύθυνση του Μαξ Ράινχαρτ. Άρχισε να φοιτά στη Μαρξιστική Εργατική Σχολή και μελέτησε διαλεκτικό υλισμό. Το 1930παντρεύτηκε την Χέλενε Βάιγγελ που στη συνέχεια απέκτησαν, αρχικά, έναν γιο και, κατόπιν, μια κόρη.\nΗ προσαρμογή της Όπερας των ζητιάνων του Τζον Γκέι με το όνομα Η Όπερα της Πεντάρας (Die Dreigroschenoper, 1928) σε στίχους του Μπέρτολτ Μπρεχτ και μουσική Κουρτ Βάιλ προκάλεσε αίσθηση στο Βερολίνο και ο αντίκτυπος του επηρέασε την παγκόσμια σκηνή Μιούζικαλ. Στην όπερα αυτή, ο Μπρεχτ στηλίτευε την καθώς πρέπειβερολινέζικη αστική τάξη που πρόσαπτε στο προλεταριάτο έλλειψη ηθικής.\nΤο 1933, με την άνοδο του ναζισμού στη Γερμανία, ο Μπρεχτ αυτοεξορίστηκε μέχρι το έτος 1948. Έζησε πρώτα στη Δανία και τη Φινλανδία και μετά στις ΗΠΑ καθ' όλη τη διάρκεια του πολέμου. Στη Μόσχα εξέδωσε σε συνεργασία με άλλους Γερμανούς συγγραφείς το περιοδικό «Η Λέξη» (Das Wort). Στις ΗΠΑ δέχθηκε έντονες διώξεις από το Μακαρθικό καθεστώς.\nΜετά το τέλος του πολέμου εγκαταστάθηκε στη Λαϊκή Δημοκρατία της Γερμανίας και μαζί με τη Χέλενε Βάιγκελ (Ηelene Weigel) ίδρυσαν (1949) το Μπερλίνερ Ανσάμπλ(Berliner Ensemble). Το 1950 εκλέχτηκε μέλος της Ακαδημίας Τεχνών. Τιμήθηκε με το Εθνικό Βραβείο της ΛΓΔ το 1951 και με το Βραβείο Λένιν για την Ειρήνη το 1954.\nΟ Μπρεχτ άρχισε την καριέρα του ως δραματουργός με μια σειρά πειραματισμούς, επηρεασμένος από τις εξπρεσιονιστικέςτεχνικές, όπως στο έργο του "Βάαλ" (Baal, 1918). Με το αντιπολεμικό έργο του "Ταμπούρλα μες τη Νύχτα" (1922) κερδίζει το Βραβείο Κλάιστ (Kleist Prize). Ήταν θαυμαστής του Φρανκ Βέντεκιντ (Frank Wedekind, 1864 - 1918) κι επηρεάστηκε σημαντικά από το κινεζικό και το ρωσικό θέατρο. Το "διδακτικό" και "ανθρωπιστικό" θέατρο που για χρόνια υπηρέτησε ο Μπρεχτ απηχεί τη μαρξιστική ιδεολογία του. Ήταν τότε που έγραψε και το λιμπρέτο της όπερας (με μουσική του Κουρτ Βάιλ) " Η 'Ανοδος και η Πτώση της πόλης Μαχάγκονυ" (1930).\nAufstieg und Fall der Stadt Mahagonny(Opernlibretto) (Η ακμή και πτώση της πόλης Μαχαγκόνι, 1927)\nDer Jasager. Der Neinsager(Opernlibretti/Lehrstücke [Schuloper])\nFurcht und Elend des Dritten Reiches(Τρόμος και αθλιότης του Γ΄Ράιχ, 1935) - Mωραΐτης - Εκδόσεις (μετάφρ. Ν. Κατσαούνης)\nDas Verhör des Lukullus, ή Lukullus vor Gericht, ή Die Verurteilung des Lukullus(Hörspiel, später Opernlibretto) (Η ανάκριση του Λούκουλλου)


Καιρός Heppenheim an der Bergstrasse - meteoblue\n11:05 1 χλμ / ω Νεφελώδης\nΚαιρός Heppenheim an der Bergstrasse\nHessen, Γερμανία, 49.64°Β 8.63°Α, 103μ από ΜΣΘ\nΠροειδοποιήσεις καιρού για Kreis Bergstraße\nΜετεώγραμμα - 5 ημέρες - Heppenheim an der Bergstrasse\nΤο 5ήμερο μετεώγραμμά μας για Heppenheim an der Bergstrasse δείχνει όλες τις πληροφορίες για τον καιρό σε 3 απλά γραφήματα: [Περισσότερο]\nCurrent satellite and rain images for Heppenheim an der Bergstrasse, Γερμανία\nΗ ένδειξη τοποθεσίας τοποθετείται στο Heppenheim an der Bergstrasse. [Περισσότερο]\nΡαντάρ για Heppenheim an der Bergstrasse\nΟ δείκτης θέσης τοποθετείται στο Heppenheim an der Bergstrasse. Αυτή η κινούμενη εικόνα δείχνει την ραντάρ βροχόπτωσης για την τελευταία ώρα, καθώς και 2πρόγνωση h. Ψεκάδες (ψιλόβροχο) ή ελαφρά χιονόπτωση, μπορεί να είναι αόρατα στο ραντάρ. Η ένταση βροχόπτωσης κωδικοποιείται με χρώματα που κυμαίνονται από γαλάζιο έως σκούρο μοβ.\nΟ καιρός σε δημοφιλή μέρη γύρω από Unter-Mossau


Ξενοδοχείο Ποσειδών | Τοποθεσία\nΤο Athens Poseidon Hotel βρίσκεται σε υπέροχη τοποθεσία στην περιοχή του Παλαιού Φαλήρου, κατά μήκος της ακτογραμμής της νότιας Αθήνας και της Λεωφόρου Ποσειδώνος, με μαγευτική θέα προς τον Αργοσαρωνικό και το απέραντο γαλάζιο ορίζοντα. Από το ξενοδοχείο υπάρχει εύκολη πρόσβαση σε όλα τα σημαντικά αξιοθέατα και τα σημεία ενδιαφέροντος στην Αθήνα με τα μέσα μαζικής μεταφοράς. Μόλις λίγα λεπτά μακριά, μπορείτε να επιβιβαστείτε στο τραμ που οδηγεί στο κέντρο της πόλης και να επισκεφθείτε την Ακρόπολη, την πλατεία Συντάγματος και το Εθνικό Αρχαιολογικό Μουσείο. Μετά από μια διαφορετική διαδρομή, το τραμ θα σας μεταφέρει στο λιμάνι του Πειραιά για να περπατήσετε σε ένα από τα πιο μαγευτικά μέρη στην Αθήνα. Το τραμ θα σας μεταφέρει επίσης στη Γλυφάδα για μπάνιο και ψώνια ή απλά για έναν καφέ, με θέα τα πολυτελή σκάφη και την θάλασσα.\nΑκριβώς έξω από το Athens Poseidon Hotel, υπάρχει μια στάση λεωφορείου που σας συνδέει με το αεροδρόμιο. Έτσι, ό, τι και αν επιλέξετε να κάνετε, όπου κι αν επιλέξετε να πάτε μπορείτε να χρησιμοποιήσετε τα μέσα μαζικής μεταφοράς που είναι πολύ κοντά στο ξενοδοχείο. Την ίδια στιγμή, η τοποθεσία του ξενοδοχείου μας είναι τέτοια που σας κρατάει μακριά από την κίνηση και τη φασαρία του κέντρου της πόλης. Μπορείτε να χαλαρώσετε στο μπαλκόνι σας με το βλέμμα στο απέραντο γαλάζιο του ουρανού και της θάλασσας, καθώς ο ήλιος καθρεφτίζεται στα κύματα του Αργοσαρωνικού.\nΑν ψάχνετε για διαμονή κοντά σε κάποιο νοσοκομείο και ο σκοπός της επίσκεψής σας είναι σχετικός, πολλά νοσοκομεία, μαιευτήρια και κέντρα υγείας βρίσκονται σε κοντινή απόσταση. Αν θέλετε ένα ξενοδοχείο κοντά σε αθλητικές εγκαταστάσεις και γήπεδα, το Athens Poseidon Hotel είναι ιδανική επιλογή. Πολυάριθμες επιχειρηματικές δραστηριότητες και κέντρα βρίσκονται στα νότια προάστια, γεγονός που αποδεικνύει πως ένα κοντινό ξενοδοχείο είναι το κλειδί για την διευκόλυνση σας. Το Athens Poseidon Hotel θα σας φιλοξενήσει για όσο χρονικό διάστημα απαιτείται. Πολλές εργασίες μπορεί να απαιτήσουν χρόνο κι ως εκ τούτου θα χρειαστείτε ένα ξενοδοχείο κοντά σε δημόσιες υπηρεσίες και οργανισμούς για να διευκολυνθείτε. Στα νότια προάστια, ξέρουμε τα πάντα για τη νυχτερινή ζωή! Για το λόγο αυτό, όλα τα κέντρα διασκέδασης του καλοκαιριού και τα κλαμπ βρίσκονται στη νότια παραλιακή γραμμή. Το Athens Poseidon Hotel είναι ένα ξενοδοχείο κοντά σε κλαμπ, εστιατόρια, και οτιδήποτε άλλο σχετίζεται με τη διασκέδαση.\nΗ τοποθεσία είναι εξαιρετικά σημαντική, ειδικά όταν κάθε στιγμή της διαμονής σας μετράει. Αυτός είναι ο λόγος που το Athens Poseidon Hotel αποτελεί την απόλυτη επιλογή για να εξερευνήσετε την Αθήνα και τη μοναδικότητά της!


Μπόρες και τοπικές καταιγίδες στα βορειοανατολικά και αίθριος στα υπόλοιπα - Ο καιρός την Δευτέρα 15/06/2020 :: Hellasmeteo\nΜπόρες και τοπικές καταιγίδες στα βορειοανατολικά και αίθριος στα υπόλοιπα - Ο καιρός την Δευτέρα 15/06/2020\nΑρκετά καλές καιρικές συνθήκες θα επικρατήσουν και την Δευτέρα στην χώρα μας με μεγάλα διαστήματα με ηλιοφάνεια στις περισσότερες ηπειρωτικές και νησιωτικές περιοχές, ωστόσο θα έχουμε κατά διαστήματα αραιή συννεφιά κατά τόπους. Εξαίρεση θα αποτελέσει η ανατολική Μακεδονία και η Θράκη όπου κυρίως στα βορειότερα τμήματα το μεσημέρι και το απόγευμα θα αναπτυχθούν νεφώσεις και θα εκδηλωθούν μπόρες ή και τοπικές καταιγίδες.\nΟι άνεμοι στο Ιόνιο θα πνέουν από ΒΔ διευθύνσεις με ένταση 3 με 5 Μποφόρ και στο Αιγαίο από ΝΔ κυρίως διευθύνσεις που στα βορειοδυτικά της Κρήτης η ένταση θα φτάνει τα 7 Μποφόρ.\nΗ θερμοκρασία σε κανονικά για την εποχή επίπεδα, θα κυμανθεί στην βόρεια Ελλάδα από 13 έως 31 βαθμούς, στα δυτικά από 13 έως 29 βαθμούς, στα κεντρικά και νότια ηπειρωτικά τμήματα από 16 έως 34 βαθμούς, στις Κυκλάδες και την Κρήτη από 18 έως 34 βαθμούς και τέλος στο ανατολικό Αιγαίο και τα Δωδεκάνησα από 18 έως 31 βαθμούς Κελσίου.\nΣτην Αττική περιμένουμε αραιή συννεφιά και αρκετά μεγάλα διαστήματα με ηλιοφάνεια. Οι άνεμοι θα πνέουν από Δ-ΝΔ διευθύνσεις με ένταση 3 με 5 Μποφόρ. Η θερμοκρασία θα κυμανθεί από 19 έως 33 βαθμούς Κελσίου.\nΣτην Θεσσαλονίκη περιμένουμε γενικά αίθριο καιρό με τοπικές νεφώσεις το μεσημέρι και το απόγευμα στα γύρω ορεινά. Οι άνεμοι θα πνέουν από διάφορες διευθύνσεις με ένταση 2 με 4 Μποφόρ. Η θερμοκρασία θα κυμανθεί από 19 έως 30 βαθμούς Κελσίου.


TESAEgroup - Στήσιμο Γέφυρας Λογιστικής για Ελαιοτριβείο(με χρήση παραδείγματος για βιβλία Εσόδων-Εξόδων)\nΣτην παρούσα μελέτη, παρουσιάζονται τα βήματα παραμετροποίησης του module [Γέφυρες Λογιστικής] για βιβλία Β’ κατηγορίας(Εσόδων - Εξόδων) για την επιχείρηση του ελαιοτριβείου.\nΔικαίωμα 24% = 73-00-0086\nΑξία Δακοκτονίας = 73-00-0186\nΚαθαρή αξία πυρήνα = 73-00-0286\nΑκολουθείτε τα βήματα παραμετροποίησης που περιγράφονται στη μελέτη Στήσιμο Γέφυρας Λογιστικής (με χρήση παραδείγματος για βιβλία Εσόδων-Εξόδων) , καθώς απαιτούνται οι ίδιες ρυθμίσεις.\nΗ διαφορά είναι πως το standard λογιστικό σχέδιο δεν περιέχει έτοιμους λογαριασμούς για την αξία του δικαιώματος, της δακοκτονίας και του πυρήνα. Για την εξειδικευμένη αυτή περίπτωση, θα πρέπει να δημιουργήσετε αυτούς τους λογαριασμούς, όπως επίσης θα πρέπει να τους συνδέσετε με τους κωδικούς κίνησης λογιστηρίου των παραστατικών της ελαιοποίησης.\n2. Δημιουργία λογαριασμών\nΣτην επιλογή [ToolBox-> Εργαλεία Παραμετροποίησης -> Παραμετροποίηση Εφαρμογής -> Κεντρικοί Πίνακες Παραμετροποίησης -> Λογιστικής -> Λογιστικό Σχέδιο], δημιουργείτε έναν νέο λογαριασμό. Για μεγαλύτερη ευκολία, προτείνουμε να κάνετε αντιγραφή ενός υφιστάμενου π.χ. του [73.00.00.0024 - ΠΩΛΗΣΕΙΣ ΥΠΗΡΕΣΙΩΝ ΧΟΝΔΡΙΚΕΣ 24% ΦΠΑ].\nΣημείωση: Καλό είναι οι νέοι λογαριασμοί που δημιουργείτε, να έχουν κάποιες “ομοιότητες” στο στήσιμο με αυτούς του standard λογιστικού σχεδίου. Στο δικό μας παράδειγμα, επιλέγετε να αντιγράψετε τον 73.00.00.0024, καθώς ο συγκεκριμένος αφορά παροχή υπηρεσιών με 24% ΦΠΑ, ίδια κατηγορία όπου ανήκει το δικαίωμα και η αξία πυρήνα.\nΣτο παράθυρο που εμφανίζεται, καταχωρείτε το όνομα και τον κωδικό του νέου λογαριασμού. Με βάση την παραπάνω σημείωση, μπορείτε να καταχωρήσετε πχ 73.00.00.9024.\nΩς [προτεινόμενο λογαριασμό ΦΠΑ], ορίζετε τον 54.00.73.9024 (θα τον δημιουργήσετε παρακάτω).\nΑκολουθείτε τα ίδια βήματα και για τη δημιουργία του λογαριασμού για τη δακοκτονία και την καθαρή αξία πυρήνα.\nΣημείωση: η δακοκτονία δεν περιέχει ΦΠΑ, συνεπώς μπορείτε να σβήσετε τον [Προτεινόμενο Λογαριασμό ΦΠΑ] και το [% ΦΠΑ].\nΤέλος, δημιουργείτε και το λογαριασμό ΦΠΑ του δικαιώματος και του πυρήνα(αντιγράψτε π.χ. τον 54.00.73.0024). Για παράδειγμα, για το ΦΠΑ δικαιώματος, θα προκύψουν οι παρακάτω ρυθμίσεις:\nΑντίστοιχα και για το ΦΠΑ του πυρήνα:\n3. Σύνδεση λογαριασμών με τον κωδ.κίνησης λογιστηρίου της ελαιοποίησης\nΚάθε παραστατικό είναι συνδεδεμένο με έναν συγκεκριμένο κωδικό κίνησης λογιστηρίου, από τον οποίο προκύπτουν και οι σχετικοί λογαριασμοί γέφυρας.\nΈχοντας δημιουργήσει τους λογαριασμούς στο προηγούμενο βήμα, εντοπίζετε ποιοι κωδικοί κίνησης λογιστηρίου είναι συνδεδεμένοι με τα παραστατικά ελαιοποίησης στην εγκατάστασή σας (μπορεί να μην είναι ο ίδιος για όλα τα παραστατικά). Συνήθως, σε μια εγκατάσταση ελαιοτριβείου, οι ΚΚ λογιστηρίου που χρησιμοποιούνται από τα παραστατικά ελαιοποιήσεων είναι οι:\n320 - Χρέωση Πελάτη (Τιμολ. Παροχής) Έλαιο\n420 - Χρέωση Πελάτη (Απόδειξη Παροχής) Έλαιο\nΣτην επιλογή [ToolBox-> Εργαλεία Παραμετροποίησης -> Παραμετροποίηση Εφαρμογής -> Κεντρικοί Πίνακες Παραμετροποίησης -> Παραμετροποίηση Ελαιο -> Ορισμός Παραστατικών Ελαιόλαδου], επιλέγετε το επιθυμητό παραστατικό και στο πεδίο [ΚΚ Χρέωσης], βλέπετε τον σχετικό κωδικό κίνησης.\nΓια να τον επεξεργαστείτε, κάνετε κλικ στο κουμπί δεξιά [Λίστα ΚΚ], όπου και ανοίγει ο πίνακας των κωδικών κίνησης λογιστηρίου. Διπλό κλικ στον επιθυμητό και κλικ στο κουμπί με το μεγεθυντικό φακό δεξιά από το πεδίο [Κωδικός].\nΣτην οθόνη που εμφανίζεται, θα πρέπει να ορίσετε τους λογαριασμούς που δημιουργούνται από τη γέφυρα, όταν υπάρχει παραστατικό με τον συγκεκριμένο κωδικό κίνησης, μέσα από το κουμπί [Νέα κίνηση].\nΒήματα ορισμού γέφυρας:\nΟρίζετε τη χρέωση του λογαριασμού του κινούμενου πελάτη:\na. Ως είδος επιλέγετε [Χρέωση]\nb. Στο [Τμήμα Λογ.1], καταχωρείτε τον λογαριασμό λογιστικής πελάτη με την εντολή: l, 1, 13\nc. Στους [Συντελεστές Ποσών Κίνησης Λογαριασμού], καταχωρείτε 1 στο [Συνολικό ποσό], ώστε να χρεώσει όλο το ποσό στο λογαριασμό του πελάτη.\nΣημείωση: Περισσότερες πληροφορίες για την εντολή l, 1, 13 και για παρόμοιες εντολές άλλων κωδικών κίνησης, μπορείτε να δείτε στις [Οδηγίες].\n2. Ορίζετε την πίστωση της αξίας δικαιώματος, δακοκτονίας και πυρήνα:\na. Ως είδος, επιλέγετε [Πίστωση]\nb. Στο πεδίο [Λογαριασμός], ορίζετε τον λογαριασμό που δημιουργήσατε στην αρχή(στην συγκεκριμένη περίπτωση, τον [73.00.00.9024 - ΔΙΚΑΙΩΜΑ 24% ΦΠΑ])\nc. Στις [Οδηγίες], αναφέρεται ότι για την περίπτωση του ελαιοτριβείου, η καθαρή αξία δικαιώματος ορίζεται στο πεδίο [ΦΠΑ 1] στους [Συντελεστές Ποσών Παραστατικού].\nΣυνεπώς, καταχωρείτε 1 στο πεδίο [ΦΠΑ 1].\nΑκολουθείτε τα αντίστοιχα βήματα και για τον λογαριασμό της δακοκτονίας(στις [Οδηγίες] αναφέρει ότι η αξία της δακοκτονίας αντιστοιχεί στο πεδίο [ΦΠΑ 2] των [Συντελεστών Ποσών Παραστατικού]).\nΤέλος, καταχωρείτε και τον λογαριασμό για την καθαρή αξία του πυρήνα (στις [Οδηγίες] αναφέρει ότι η αξία του πυρήνα αντιστοιχεί στο πεδίο [ΦΠΑ 4] των [Συντελεστών Ποσών Παραστατικού]).\n3. Ορίζετε την πίστωση της αξίας ΦΠΑ του δικαιώματος και του πυρήνα:\nb. Στο πεδίο [Λογαριασμός], καταχωρείτε τον λογαριασμό ΦΠΑ που δημιουργήσατε στην αρχή, τον [54.00.73.9024 - ΦΠΑ ΔΙΚΑΙΩΜΑΤΟΣ 24%]\nc. Στις [Οδηγίες] αναφέρεται ότι η αξία του ΦΠΑ δικαιώματος αντιστοιχεί στο πεδίο [ΦΠΑ 3] στους [Συντελεστές Ποσών Παραστατικού]. Συνεπώς, καταχωρείτε 1 στο πεδίο [ΦΠΑ 3].\nΚάνετε τα αντίστοιχα βήματα για το ΦΠΑ του πυρήνα. Στις [Οδηγίες] αναφέρεται ότι η αξία του ΦΠΑ πυρήνα αντιστοιχεί στο πεδίο [ΦΠΑ 56] στους [Συντελεστές Ποσών Παραστατικού]. Συνεπώς, καταχωρείτε 1 στο πεδίο [ΦΠΑ 5].\n4. Επιλέγετε κωδικό κίνησης λογιστικής [Λογιστικό σημείωμα].


Τακτική και δοκιμές από Ουζουνίδη - Onsports.gr\nOnsports team\t16 Μαρτίου 2012, 17:42\nΤακτική και δοκιμές από Ουζουνίδη\nΔεδομένου ότι πλέον έχει πολύ περισσότερες λύσεις συγκριτικά με την περασμένη εβδομάδα, ο Μαρίνος Ουζουνίδης δοκιμάζει πρόσωπα και σχήματα ενόψει του ματς με τον ΠΑΣ Γιάννινα.\nΟ τεχνικός της Ξάνθης υπολογίζει και πάλι στους Μπέρτο, Σουάνη και Μαρσελίνιο που εξέτισαν τις ποινές τους και θεωρείται δεδομένο ότι θα προβεί σε αλλαγές στην ενδεκάδα, καθώς η ομάδα δεν παρουσιάζει καλό πρόσωπο εδώ και αρκετές εβδομάδες. Κάτι που φαίνεται, βέβαια και από τα αποτελέσματα.\nΣτην προπόνηση της Παρασκευής, οι παίκτες της ακριτικής ομάδας δούλεψαν πολύ πάνω στην τακτική. Η προετοιμασία θα ολοκληρωθεί αύριο και εν συνεχεία θα ανακοινωθεί και η αποστολή του εντός έδρας αγώνα με τους Γιαννιώτες.\nΝα σημειωθεί, τέλος, ότι ο Γκατσολάρι υποβλήθηκε σε μαγνητική που έδειξε ότι αντιμετωπίζει πρόβλημα στο γόνατο και θα χρειαστεί να ακολουθήσει πρόγραμμα θεραπείας για δύο περίπου εβδομάδες.